
»Ј adva јв neklh 70 дв- 
nemcija, ito пшш dljeh od 
Aleksandra Makedona- 
кол a od паз pa do onlh 
dMJaćklh lovaca kojl au 
nam blll prad I u vatri 
prilll avoju hranu III Ju Jall 
alrovu, blt će Jadva naklh 
ćetlri do pat atotlna gana~ 
raclja. Jedna зо vrata na 
moia duboko promljanltl 
га ćetlri, nltl za pat ato- 
tlna ganaraclja. Naka 
nakl ćovjak III iana poćnu 
pravlia zavlđatl, naka Ih 
naito zapiail, naka ae 
oplju III razljuta, pa ća 
ona iata uiarana oći 
aplljakog ćovjaka 
i danaa na naa zaajatU Mi 
znamo plaati I ućiti, 
imamo nauku I moć, prip i- 
tomlll amo zvljeri I obuz- 
dall munju, all Joi uvljak 
poarćamo na putu prama 
avjatbatl. Pripitomill amo 
I odgojill iivotinja, all 
aada trabamo priplto- 
mlti I odgojitl 
aabe...* 

(Englaakl knjliavnlk I mi- 
alilac H. G. WeHa) 

F ? TO GRAFDA NA NASLOVNOD STRANICI prikazuje čuvenu Krab 
rnaglicu (Rakovicu) u zviježđu Bika, koja je ostatak eksplozije zvijezde 

' °Xf Ј е od najljepših, ali i najispitivanijih 

objekata na nebu. Udaljena je od nas oko 4000 godina svjetlosti a 
pojedine »niti« njene koprenaste strukture udaljuju se od centra brzi- 
nom od 1300 kilometara u sekundi. 

Više o ovoj pojavi možete pročitati u člancima: »Zvjezdanom eks- 
piozijom do Sunca i planeta« i »Pronađen novi zapis o supernovoj. . .« 




















• Umu koii razmišlia, svijel nije dan onako kako ga on vidi; on mora sebi sliku svijeta stvorih iz 
bezbrojnih osjeta, doživljaja, sjećanja, izjava i iskustava. Zbog toga, vjerojatno, nema dva covjeka, 

koiima se siika sviieta podudara u svim pojedinostima. 

J M. Born ^ 


EINSTEIN 

ISVEMIR 


POVODOM 100. 

GODIŠN3ICE 

ROĐENDA 


Da li је polrebno danas objašnja- 
vati ime Einstein? U gotovo svim sre- 
dinama Ijudske djelatnosti to ime 
označuje nešto veliko, neko veliko 
znanje, nešto što označuje izvanred- 
nu Ijudsku inteligenciju. Zar se često 
ne čuje, kako se za nadarenog uče- 
nika kaže: »Taj će biti novi Einstein«! 

što je to otkrio ili izumio ili prona- 
šao Einstein, da je rezultat njegovog 
rada u tolikoj mjeri značajan, da je 
njegovo ime toliko popularno i po- 
znato? 

I njegov sinčić od devet godma 
uočio je popularnost svoga tate, pa 
ga je jednog dana zapitao: 

»Tata, zašto si ti tako čuven?« _ 
»Vidiš, sine, kad slijepi kukac puzi 
po površini lopte, on ne primjećuje, 
da je put kojim je prošao iskrivlje s i, 
a ja sam imao tu sreću da to primje- 

tim«. , . 

Problemi, kojim se Einsten bavio 

vrlo su komplicirani, složeni; onje na- 
stojao da nađe odgovor na suštinska 
pitanja spoznaje svijeta. Došao je do 
zaključka, da su svi rezultati koje do- 
bivamo iz opažanja i mjerenja relativ- 
ni, jer ovise o položaju opažača. 

Sto to znači? 

Ako promatramo i mjerimo pada- 
nje predmeta (prosti pad), vidjet će- 
mo da predmeti padaju okomito. Ako 
netko izvodi iste eksperimente u vla- 
ku koji se kreće jednoliko i po prav- 
cu, doći će do istih rezultata: pred- 
meti će padati okomito, premda se 
eksperimenti izvode u vlaku koji se 
kreće (u sistemu koji se kreće). Me- 
đutim, promatrač koji nije u vlaku (u 
sistemu koji se ne kreće), a promatra 
te eksperimente u vlaku, vidi drugaci- 


je: on zapaža da u vlaku predmeti ne 
padaju vertikalno nego po paraboli. 
Ovo znači, da će istu pojavu proma- 
trači iz raznih položaja (sistema) vi- 
djeti različito, pa su rezultati relativ- 
ni, a to znači da su i dobiveni 
rezultati drugačiji. 

Einstein je izveo, da princip re- 
lativnosti vrijedi za sve fizikalne 
pojave, a na osnovu toga izvodi 
princip konstantnosti brzine svje- 
tlosti, što znači da je brzina svje- 
tlosti stalna bez obzira na kreta- 
nje sistema. 

Na osnovu tih principa, Einstein 
pobija dotadašnja shvaćanja o 
apsolutnom prostoru i vremenu, 
konstantnosti mase i dolazi do 
spoznaje o zakrivljenosti prosto- 
ra, čime postavlja nove temelje 
fizike i kozmologije. 

Vrijeme je, kaže Einstein, rela- 
tivna pojava, a to znači ovo: 

Satovi na našoj Zemlji jći će br- 
že nego na nebeskom tijelu (dru- 
gj sistem) koji se u odnosu na 
Zemlju kreće velikom brzinom. 
To nastaje zato što je brzina 
svjetlosti ograničena, tj. 300.000 
km u sekundi. U sistemu koji bi 
se kretao brzinom od 259.800 km 
u sekundi vrijeme bi teklo dva 
puta sporije, pa bi se i događaji 
odigravali dva puta sporije nego 
kod nas. Na nebeskom tijelu (si- 
stemu) koje se u odnosu na Zem- 
Iju kreće 297.000 km u sekundi, 
sto iznosi 0,99 brzine svjetlosti, 
vrijeme bi teklo 7 puta sporije, a 
kod brzine od 0,99999 brzine 
svjetlosti, odnosno 299.997 km u 


sekundi vrijeme bi u tom sistemu 
teklo 70 puta sporije. 

Mase, kaže Einstein, nisu uvijek 

iste. 

Kamen u letu ima veou masu, 
ali povećanje te mase Kod malih 
brzina nije uopće mjerljivo. Tek 
kod brzina bliskim brzini svjetlosti 
dolazi do velikog povećanja ma- 
se. 

Prostor, kaže Einstein, nije ra- 
van, nego je zakrivljen jer se u 
njemu nalaze mase. Sto je masa 
veća, to je prostor više, jače za- 
krivljen. U tako zakrivljenom pro- 
storu, nebeska tijela kreću se po 
najkraćim stazama, tzv. geodet- 
skim linijama. 

U ovo nekoliko pojmova uočlji- 
va je razlika u njihovom shvaća- 
nju: Einstein u suštini mijenja po- 
gled na te fizikalne veličine. Tu 
treba dodati i nova shvaćanja o 
energiji, gravitaciji, o svim fizikal- 
nim veličinama i pojmovima. Pre- 
ma tome, Einsteinovi radovi ne 
donose neke dopune, niti neka 
usavršavanja dotadašnje fizikal- 
ne zgrade svijeta, nego ih oni u 
suštini mijenjaju, dajući osnovu 
za izgradnju nove, tzv. relativisti- 
čke fizike. 

Uvidjevši važnost i dalekosež- 
nost Einsteinovih istraživanja fizi- 
kalnog svijeta, Planck, jedan od 
najeminentnijih fizičara svijeta je 
izjavio: 

»Ako Einsteinova teorija bude 
dokazana, što ja očekujem, on će 
postati Kopernik XX stoljeća«. 





Istraživanja, koja su kasnije po- 
krenuta, u mnogim su slučajevima 
potvrdila Einsteinove rezultate. 

U astronomiji, u kojoj svemir 
predstavlja najsavršeniji fizikalni 
laboratorij, jer se u njemu materi- 
ja nalazi u najrazličitijim kretanji- 
ma, oblicima i stanjima, mogla se 
provjeriti Einsteinova teorija rela- 
tivnosti. Iz teorije relativnosti slije- 
dilo je, da je moguće zapaziti 
kod planeta i zvijezda slijedeće 
efekte: 

1. pomicanje perihela planeta 
Merkura 

2. skretanje zraka svjetlosti kod 
prolaza uz velike mase (mase 
zvijezda), i 

3. pomicanje spektralnih linija 
prema crvenom kod velikih masa, 
a malih promjera, odnosno to po- 
micanje spektralnih linija će biti 
veće što je masa veća, a promjer 
zvijezda manji. 

Danas možemo reći, da su sva 
оуа predviđanja Einsteinove teo- 
rije relativnosti astronomi potvrdi- 
li. 

Einstein je postavio i temelje 
moderne kozmologije. Polazeći 
od svog shvaćanja prostora, vre- 
mena i materije, on dolazi do za- 
ključka da je svemir konačne ve- 
ličine, zatvorenog prostora, ali 
bez granica. Iz Einsteinovih jed- 
n sdžbi svemira moguće je odre- 
diti dimenzije takvog svemira, ali 
kako ta veličina ovisi o srednjoj 
gustoći materije u svemiru, a nju 
je nemoguće s nekom sigurno- 
šću odrediti, to određivanje veli- 
čine svemira može biti samo pri- 
bližno. 

Iz ovih nekoliko crtica o Einstei- 
novom radu povodom 100. godi- 
šnjice njegovog rođenja, evo i 
biografskih podataka: 

Albert Einstein se rodio 14. III 
1879. godine u gradu Ulmu u Nje- 
mačkoj. Otac mu je bio trgovac. 
Odmah po Albertovom rođenju 
preselili su se u Munchen, gdje 
je Albert završio osnovnu školu i 
Polazio gimnaziju, ali nije bio do- 
bar đak, pa nije završio maturalni 
razred. U međuvremenu otac mu 
se odselio u Milano, a Albert na- 
stavio školu u Švicarskoj u gradu 
Aarau, gdje je maturirao. U Ziiric- 


hu se upisao na Politehničku ško- 
lu na kojoj je studirao matematiku 
i fiziku. Diplomirao je 1900. godi- 
ne. 

v Tek se 1902. godine zaposlio u 
Svicarskom patentnom uredu u 
Bernu. Godine 1905. u reviji »An- 
nalen der Physik« objavljena su 
tri njegova rada. Iste godine je 
bio promoviran za doktora fizike 
na sveučilištu u Ziirichu, a 1909. 
P?. s .t ao f e P^esor na tom sve- 
učilištu. Dedno vrijeme je preda- 
vao na sveučilištu u Pragu. Godi- 
г» е 1912. se vratio u Ziirich, ali je 
već slijedeće godine otišao u 
Berlin, gdje je radio u Pruskoj 
akademiji znanosti. Od tada 
objavljuje veći broj radova o teo- 
riji relativnosti. Godine 1922. do- 
biva Nobelovu nagradu iz fizike 
za otkriće fotoelektričnog efekta 
1 za radove iz oblasti teorijske fi- 
zike. 

Poslije prvog svjetskog rata 
Einstein je boravio u raznim zem- 
Ijama, a nakon dolaska nacizma 
na vlast u Njemačkoj, odlazi u 
Ameriku, gdje je nastavio znan- 
stvenu aktivnost. Umro je 18. IV 
1955. godine. 

Einstein je bio skroman čovjek 
i cijelog se svog života borio pro- 
tiv slave, ali su ga drugi svim mo- 
gućim sredstvima popularizirali, 
stvarajući od njega mit, legendu. 
P f °tiv toga se nije mogao boriti, 
ali je često izjavljivao da bi bio 
sretan da je anoniman. 

Ta njegova borba za anonim- 
nošću najbolje se vidi u odgovo- 
ru ženi na njen upit o dojmu pri- 
likom posjeta New Yorku gdje 
mu je priređen veličanstven do- 
ček: ulice su bile okićene, a u 
glavnoj ulici, po kojoj se Einstein 
vozio u automobilu bio je postav- 
Ijen gigantski poster - portret s 
naslovom: »Ovo je glasoviti pro- 
fesor Einstein«. Ćvijeće, obojeni 
papiri, skandiranje Ijudi ostavilo 
je na Einsteinovu ženu snažan 
utisak, pa se ona okrenula njemu 

и Р.'1 а,а 9 a: »Sto o svemu ovom 
misliš, Alberte«, »Ovo je kao u cir- 
kusu«, odgovori mirno Einstein 
jer »sigurno bi bilo zabavnije vi- 
djeti slona ili žirafu nego ostarje- 
log učenjaka«. , 

I na kraju navedimo samo ne- 
koliko misli čuvenog znanstveni- 
ka i humanista: 


»Ideali koji su osvjetljavali moj put 
i davak mi smjelosti i hrabrosti bili su 
dobročinstvo, Ijepota i istina. Bez 
osjećaja solidarnosti s onima koji su 
prihvaćali moje mišljenje f .bez težnje 
ka objektivnom u umjetnosti i znano- 
sti, vječito nedostižnom, život bi mi 
izgledao sasvim prazan«. 

»Zašto sam baš ja stvorio teoriju 
relativnosti ?... čini mi se da je raz- 
log slijedeći. Normalno odrastao čov- 
jek uopće ne razmišlja o problemu 
prostora i vremena. Po njegovom mi- 
šljenju, on je o tom problemu razmi- 
šljao još u djetinjstvu. A ja sam se 
intelektualno razvijao tako sporo, da 
su prostor i vrijeme okupirali moje mi- 
sli kada sam već postao odrastao...« 

Godine 1914., kad je čovječanstvo 
srljalo u ratnu katastrofu, o svom po- 
gledu na rat i njemački militarizam, 
Einstein je napisao slijedeće: 

»Duboko prezirem one koji sa za- 
dovoljstvom mogu marširati u stroju 
uz muziku; tim Ijudima je pogrešno 
dat mozak, za njih bi bila dovoljna 
samo kičmena moždina. Potrebno je 
da ta sramota civilizacije nestane. 
Heroizam po komandi, putevi zaglup- 
Ijivanja, odvratan duh nacionalizma 
- kako mrzim sve to. Kako mi od- 
vratno i podlo izgleda rat. Prije bih 
dozvolio da budem isječen u koma- 
de nego da sudjelujem u tako podloj ' 
stvari. Usprkos svemu, ja vjerujem u 
čovječanstvo i uvjeren sam da bi sve ' 
te sablasti odavno nestale kada škola 
i štampa ne bi, u interesu političkog 
i poslovnog svijeta, iskrivljavali zdrav 
razum naroda«. 

»Prava vrijednost čovjeka sastoji 
se u tome, u kojoj mjeri je i u kojem 

smislu smogao da se oslobodi svoaa 
ja«. 


dipl. ing. Zlatko Britvić 


HOĆEMO Ll USKORO 
VIDJETl POLARNU 
SVJETLOST? 


U našim je krajevima polarna svje- 
tlost rijetka i neobična prirodna poja- 
va. Da je rijetka vidimo po tome što 
je u posljednjih dvije stotine godina 
zabilježeno samo dvadesetak takvih 
slučajeva, a o neobičnosti pojave go- 
vore nam opisi očevidaca kako slije- 
di. 

Vrlo je zanimljiv prvi nama dostup- 
ni zapis Marijana Lanosovića, fra- 
njevca iz Osijeka iz 1770. godine čiji 
prijevod s latinskoga dajemo ovdje u 
cijelosti: 

»18. siječnja 1770. Nebeska poja- 
va. Poslije pola sedam navečer nebo 
je na sjeveru postalo vrlo crveno, i 
rumenilo se protezalo jednako prema 
istoku i zapadu, a to je bio znak da 
izlazi sjeverna zora. Uko sedam sati 
ovo se crvenilo razvilo u luk, koji se 
po duljini protezao od repa Velikog 
Medvjeda, zahvaćao cijelu glavu i ti- 
jelo Zmaja i dopirao sve do krila La- 
buda. Crveno se područje širilo u vi- 
sini nešto iznad zadnje zvijezde u 
repu Medvjeda, Benetnaš i zavrsa- 
valo je kod prve. Ovo je bila širina 
cijelog luka, osim što su neke zrake 
često i sve češće izbijale prema go- 
re. Njihove bijele pruge počinjale su 
na horizontu, odakle je očito bio otr- 
gnut (i) cijeli luk. 3edna od ovih bjel- 
kastih pruga, koja se pojavila na mje- 
stu prema kojem stajaše Lira, vrlo se 
naglo odvojila od ostalog rumemla i 
proširila se do lakta Cefeja, a dalje 
od njega nije se protezala ni jedna 
zraka, nego (samo) jedno vreteno ru- 
menila toliko crveno da je pokrilo ci- 
jelog Labuda. Zatim se polje raspa o 
i uzdiglo se vreteno drugog svjetla 
pokrivajući Berenikinu Kosu, i raširilo 
se prema Lavu u isto vrijeme zakla- 
njajući Pegaza na istoku. Za vrijeme 
trajanja pojave dva puta se vidjelo 
da se zora raspala i dva puta se je 
spojila'u oblik dva velika vretena te 
je jednim vretenom napredovala na 
istok, a drugim na zapad. Zatim se 
vratila i spojila u luk, dulji i viši (nego 
prije), protegnut ništa vise prema za- 
padu nego prema istoku; i tada je od 


Berenikine Kose bio otisnut jedan 
snop unutar bijelog i crvenog (svje- 
tla) sve do Oriona. Sve do oko deve- 
te ure trajaše zora, a tad je lanac bio 
slomljen, te zato nije moglo biti obav- 
Ijeno niti jedno električno opažanje.« 

Za ostale četiri pojave polarne 
svjetlosti iz 18. stoljeća (10. II 1779; 
13. II 1779; 15. II 1779. i 19- IX 1779.) 
u dnevniku franjevačkog samostana 
iz Osijeka se navodi da su bile slične 
ovoj upravo opisanoj. 

Prema zapisu Karla Dežmana, ku- 
stosa i meteorološkog motritelja u 
Ljubljani, saznajemo da se polarno 
svjetlo dne 21. travnja 1859. pojavilo 
u 21,30 sati kao vatreno crveno svje- 
tio koje se sa sjeverne strane neba 
dizalo skoro do zenita. Kako se iza 
23 sata naoblačilo pojava je nestala. 
Sjevernoj zori od 3. rujna 1859. pret- 
hodilo je, prema izvještaju istog Dez- 
mana, titranje kazaljki na telegraf- 


skom aparatu još u popodnevnim sa- 
tima, premda se na nebu pojava vi- 
djela tek iza 20 sati. Noćno crvemlo 
na nebu vidio je tog datuma i mete- 
orološki motritelj u Celju. Karlo Dež- 
man imao je sreću vidjeti polarno 
svjetlo i 12. listopada 1859. koje je 
bilo jako lijepo, ali je trajalo samo 12 
minuta. 

Za polarno svjetlo od 13. svibnja 
1869. Grgur Bučić, meteorolog i tele- 
grafist u Hvaru, piše da je bilo slabo 
ј da se vidjelo oko 18 sati i 45 minuta. 

U listopadu 1870. vidjelo se polar- 
no svjetlo iz naših krajeva u tri navra- 
ta. Te pojave su promatrali brojni 
opažači iz mnogih mjesta u unutra- 
šnjosti Hrvatske, te s obale i °t°k a - 
Zapovjednik utvrde na Visu, Hr. Adr. 
Morelli, piše da se je pojava dne 24. 
listopada, vidjela od 18,30 do 20 sati 
u obliku svijetlih stupaca i zraka uz 
crvenilo neba i da se je pomicala od 




























Kod nas 
rijetka, a u 
višim 
geografskim 
širinama — 
česta pojava. 
Polarno 
svjetlo 


(Aurora 
borealis) 
snimljeno u 
listopadu 
1977. godine 
(Michigan, 
USA). 


sjeveroistoka preko sjevera na sje- 
verozapad. Naredne noći tj. 25. listo- 
pada svjetlo je zasjalo neobično ve- 
ličanstveno i o njemu imamo više za- 
pisa. Akademik ]osip Torbar iz Za- 
greba piše da je oko 19 sati opazio 
tik iznad Medvednice, a lijevo od Ve- 
likog Medvjeda široko zaokružen 
prostor žarko rumena neba. Vrh oža- 
renog luka ležao je u magnetskom 
meridijanu. 3edno krilo luka dopiralo 
J 0 na zapad sve do Zmijonosca, a 
drugo па istok do Vlašića. Vrh luka je 
isao iznad Kasiopeje sve do Cefeja 
u zenitu. Na luku su se pojavile i zra- 
ke, pa Torbar kaže: »Najkrasnije bija- 
hu ovakove tri piramidalne pruae 
preazeće iz krvava crvenila preko 
razhčitih posrednih boja nairag u 
bliedo-žutu«. Pojava je trajaJa preko 
tn sata. Sa Hvara je isti fenomen pro- 
matrao već spomenuti Grgur Bučić. 
On kaže da je rasvjeta bila tako jaka 
da je sve bilješke mogao za vrijeme 
trajanja pojave praviti na otvorenom 
prostoru bez napora i ooteškoće za 
vid. I on je vidio žarko crveni luk na 
kojem su treperile bjelkaste zrake. 
Pojava je tri put nestajala i opet se 
razvijala i pomicala se od istoka pre- 
ko sjevera na zapad. Motritelj Merssi 
12 Herceg-Novog tvrdi da je te večeri 
poiarno svjetlo bilo u punoj Ijepoti. 
Dva ili tri dana iza toga promatrao je 
prof. Martin Sekulić iz Karlovca oko 
16 sati polarno svjetlo u obliku vijena- 

Dne 4. veljače 1872. uvaženi Grgur 
Bucic zabilježio je prekrasnu pojavu 
sjeverne zore u obifku bijelih oblači- 
ća na crvenoj pozadini. Neki oblačići 
su bili slični kometima. Pojavili su se 


i bijeli lukovi, a povremeno su se sto- 
pili u jedinstveni oblak. Izbijale su ta- 
kođer i zrake koje su konvergirale 
premajednoj točki. Pojava je trajala 
od večera do -ponoći, a za to vri- 
eme su bile smetnje na telegrafskim 
inijama, a i struja je titrala. Te noći 
polarno svjetlo se vidjelo i iz Cetinja 
i iz Skadra. 

Upravitelj meteorološkog opserva- 
torija u Zagrebu prof. Ivan Stožir za- 
pisao je za polarno svjetlo od 17 . stu- 
denoga 1882. da se fenomen pojavio 
kao svijetli luk na sjeverozapadnom 
nebu kroz koji su provirivale pojedi- 
ne zvijezde, a Mjesec je u odsjevu 
crvene svjetlosti razlijevao mjeseči- 
nu u divnom sjaju. Svjetlo je ugaslo 
nakon pola sata tako da se moglo 
promatrati samo od 18 do 18,30 sati. 

Za polarno svjetlo od 14 / na 15 
svibnja 1921. postoji bilješka prof. 
Franje Kosa iz Zagreba. U njoj stoji 
da je pojava promatrana iza ponoći. 
Njegovu pažnju je privuklo neobično 
crvenilo sjevernog nebavaPomislio je 
da je buknuo jak požar, ali je poslije 
vidio da je cijelo nebo iznad Med- 
vednice do visine 45° pokrito lepe- 
zom crvene boje različitih nijansi od 
tamne do ružičaste. Svjetlo je probi- 
jalo i kroz oblake zaokvirivši ih crve- 
nim rubom. 

Godine 1938. vidjela se sjeverna 
zora dne 25. siječnja po cijeloj Evro- 
pi sve do Gibraltara na jugu. Na te- 
melju pedesetak opisa raznih proma- 
trača diljem Hrvatske, prof. ]osip 
Goldberg je pojavu opšTrno prikazao 
u časopisu Priroda. Pojava je imala 
oblik luka sa zrakastom strukturom, a 
trajala je vrlo dugo i to od večera do 


iza ponoći. Kroz to vrijeme svjetlo je 
tri put nestajalo i opet se rasplamsa- 
valo. Crveni žar je zapremao sjever- 
no nebo od sjeveroistoka do sjeve- 
rozapada i dopirao u visinu iznad Ve- 
likog Medvjeda. Rumenilo je bilo 
nježno i prozirno i kroz njega se vi- 
djelo blistanje zvijezda. Kroz rumeni- 
lo probijali su srebrnasti i zelenkasti 
pramenovi kao zrake reflektora koje 
dolaze negdje ispod horizonta. Boje 
su_ se izmjenjivale upravo čarobno. 
Ožareni luk imao je najprije oblik 
ogromne draperije, a zatim oblik na- 
gomilanih oblaka rasvijetljenih odoz- 
go. More je - kažu promatrači — 
davalo izgled velikog bazena užare- 
ne lave i izazivalo strah kod ribara i 
mornara te su ovi veslali i plovili k 
obali i bježali na kopno. 

Za pojave polarne svjetlosti 1940., 
1941. i 1947, godine nažalost nismo 
našli detaljniji opis. Zato ćemo se 
kratko zadržati još samo na tri po- 
sljednje pojave što su se vidjele kod 
nas.^ Starija od njih dogodila se 26. 
siječnja 1949, a opisao ju je prof. 
Vladimir Glumac iz Zagreba. Pojava 
se vidjela na sjevernom nebu, a 'bila 
је nalik na crveni oblak smješten u 
meridijanu. U gornjem dijelu ožareni 
oblak je bo crven s jakim bjelkastim 
sjajem, a u donjem dijelu je pokazi- 
vao tipično crvenilo dušikovih linija. 
Kroz crvenilo se jasno vidio Aldera- 
min tj. alfa zvijezda u Cefeju. Zraka- 
sta struktura se nije zapažala. 

Iz Poreča je dne 28. listopada 
1951. promatrao polarno svjetlo na- 

čelnik Hidrometeorološke službe 
prof. Franjo Margetić iz Zagreba. Po- 
java je trajala samo četvrt sata i to 
do 20 h 36 m do 20 h 52 m . U opisu stoji 
da je te večeri bila potpuna tama, 
zrak bistar, a tisuće zvijezda titrale su 
jarkim sjajem. Odjednom se pojavilo 
slabo rumenilo na horizontu upravo 
ispod Sjevernjače. Rumenilo je po- 
krilo cijelo zviježđe Velikog Medvje- 
da, ali se svaka zvijezda jasno istica- 
la i probijala kroz rumenilo i onda, 
kada je rumenilo bilo najjače. Osvt- 
jetljena površina imala je oblik troku- 
ta. Baza trokuta je bila na horizontu, 
a vrh oko 20° ispod Sjevernjače. Ci- 
glasto crvena boja širila se na obje 
strane horizonta i to na zapad znatno 
više nego na istok, Rumenilo je ne- 
prekidno mijenjalo jačinu i boje. Po- 
javljivale su se i zrake poput snopa 
reflektorskog svjetla. Zrake su se br- 
zo gasile i izbijale na drugom mjestu. 
Igra svjetla je trajala za cijelo vrijeme 
pojave. Na veliku žalost pojava je br- 
zo nestajala. Najprije su prestale pru- 
ge, a zatim se gasilo i preostalo ru- 
menilo. 

Posljednja sjeverna zora vidjela se 
u našim krajevima prije 22 godine ili 
točnije 21. siječnja 1957. Dr Dražen 
Poje meteorolog iz Zagreba, opisao 
ju je prema motrenjima na brojnim 
meteorološkim stanicama. Ustanovio 
je da se pojava vidjela u vedrijem 
području Hrvatske, Bosne i Srbije i 
sa viših planina čiji su vrhunci te noći 
izvirivali iznad niske i kompaktne slo- 
jevite naoblake. Fenomen se mogac 
promatrati u noći od oko 20 sati dc 
3,25 sati u jutro. Svjetlo je bilo crvene 
boje u obliku zavjese ispresijecane 
svijetlim zrakama. Dopirala je u visinu 
oko 50°. Te noći ustanovljene su 
znatne smetnje u televizijskim i radio 
vezama i prijenosu. 


Istraživanje Sunčeve aktivnosti po- 
kazuje da se polarno svjetlo javlja u 
onim godinama kad na Suncu ima vi- 
še Dieaa. Kao mjera za aktivnost 
Sunca neka nam posluži tzv. 
broj. U godinama mirnog Sunca W. 
broj se kreće između 0 i 10 , a u go- 
dinama aktivnog Sunca W. broj je 
velik i 1958. godine, kad je bio mak- 
simum, njegova je vrijednost prelazi- 
la iznos od 270. Razmak od mirnog 
do mirnog Sunca, odnosno od aktiv- 
nog do aktivnog Sunca je oko 11 go- 
dina kako se vidi na priloženom cr- 
težu'na kojem je prikazana promjena 
W. broja u zadnjih 200 godina. Krizi- 
ćima su označene pojave polarnog 
svjetla u našim krajevima. Kako je 
vidliivo ono se je stvarno pojavilo u 
godinama s pojačanom aktivnoscu 


Sunca. S obzirom da ova 1979. godi- 
na i naredna 1980. pada u doba ve- 
like Sunčeve aktivnosti možemo s 
pravom očekivati pojavu sjeverne 
zore. 

Da bi se vidjelo polarno svjetlo u 
našim krajevima, moraju biti ispunjeni 
neki uvjeti. Tako npr.: 

- velike pjege na Suncu, 

- snažne erupcije ili bljeskovi u 
blizini velikih pjega, 

- povoljni položaj poremećemr 
predjela Sunca (tj. pjega odnosnc 
bljeskova) s obzirom na Zemlju, 

- jaki mlaz Sunčevog vjetra (stru- 
ja protona i elektrona) upućen prema 

Zemlji, v 

- nesmetani prodor Suncevog 
vjetra u Zemaljsko magnetsko polje 
i u visoke slojeve atmosfere te kruže- 
nje tih električki nabijenih čestica oko 
magnetskih polova. Sporije čestice 
ostaju zarobljene u visinama iznad 
1000 km, a brze prodiru kroz atmo- 
sferu dok ih ona ne apsorbira. Neke 
dopiru tako i do 80 km blizu tla. Pri- 
likom prolaza kroz ionosferu elektroni 
se sudaraju s neutralnim plinovima i 
predaju im svoju energiju. Atomi pli- 
nova dovode se tako u pobuđeno 
stanje pri čemu, nakon kratkog vre- 
mena emitiraju novostečenu energiju 
u obliku svjetlosti, a to svijetljenje na- 
zivamo polarnim svjetlom. Ako ono 
nastane po danu tada se ne može 
opaziti, a ako je po noći onda se mo- 
že vidjeti uz uvjet da je nebo vedro 
ili da je vrijeme promjenljivo oblačno. 
Kako je najveći broj električki nabije- 
nih čestica ušao u ionosferu u blizini 
polova, to se u visokim geografskim 
širinama može svijetljenje vidjeti vrlo 
često (i do 150 puta godišnje). Na 
sjevernoj hemisferi to se naziva au- 
rora borealis ili sjeverna zora ili sje- 
verno polarno svjetlo, a na južnoj au- 
rora australis ili južno polarno svjetlo. 
U nižim geografskim širinama noćno 
se svijetljenje vidi rijetko, a u trop- 
skim područjima samo iznimno. Ta- 
kva se pojava ovdje stručno zove 
aurora tropicalis. 

Statistike pokazuju da se polarno 
svjetlo javlja osobito u mjesecima 
kad pada proljetni i jesenski ekvino- 
cij. U takvim slučajevima noćno svi- 
jetljenje se najčešće vidi odmah s 
večera. Preko cijele noći pojava ni- 
kad ne traje. 


Dr. Ivan Penzar, 
Geofizički zavod Zagreb 

Kakvi se 

IGRAN 

l^ao što je poznato, na 29 ; kongre- 
su Međunarodne astronautičke fede- 
racije koji je u listopadu prošle godi- 
ne održan u Dubrovniku, puno paž- 
nje bilo je posvećeno i problemu 
kontaktiranja s vanzemaljskim razu- 
mom. I došlo se do zaključka da za- 
sada iz mnogih razloga ne treba slati 
signale, nego samo »osluškivati«. No 
i bez obzira na shvaćanja izražena 
na na ovom kongresu većina učenja- 
ka u svijetu upravo i zauzima ovakvo 
stanovište. 

Dakle — »osluškivati«! Ali kakve 
signale, iz pravca kojih zvijezda, ka- 
da? 

»Svemirski loto«? 

Kad bi Ijudi na Zemlji na neki ču- 
desan način saznali podatak da od 
neke zvijezde (odnosno od nekog 
njenog planeta) trebaju stići pozi|vni 
radio-signali, da bi ih uhvatili i shvatili 
morali bi saznati čak j o š š e s t po- 
dataka. Morali bi saznati prvo - fre- 
kvenciju tog radio-prijenosa, drugo 
— modulaciju, treće — pojas fre- 
kvencije, četvrto - brzinu prijenosa, 
peto - kod, šesto - smisao. 

To su zapravo šest nepoznamca 
od kojih svaka sadrži veliki broj rje- 
šenja. I kad bismo htjeli samo pore- 
dati sve kombinacije varijanti za svih 
tih šest nepoznanica, trebalo bi nam 
vrijeme duže od vremena postojanja 
naše Galaktike! 

»Svemirski loto«, ovako postavljen 
ima, dakle, toliki broj kombinacija da 
ispunjavati poneke listiće za »zgodi- 
tak« ne bi htio ni najveći hazarder, a 
najmanje učenjak. A k tome trebalo 
bi još saznati i vrijeme kada ce biti 
»izvlačenje« odnosno k a d a će po- 
zivni signali stići. I napokon, pošto ne 
postoji »čudesan« način saznavanja 
- od čega se u početku ovog izla- 
qanja pošlo — ne bi se još znalo — 
n ј o d k o j e zvijezde treba da stig- 
nu signali, odnosno, kakvi su to kuto- 
vi koja je udaljenost... 

' Znači li to onda da cijela ova »igra« 
nema nikakvog praktičnog smisla? 

Ne, ne znači, jer u p r a k s i stvari 
ipa'k stoje drukčije. 

Prvi »siguran« pogodak 

U praksi čitava ta »igra« nalikuje 
zapravo više na sportsku prognozu, 
a ne na loto. Tu se, naime, ipak ne 
radi samo o pogađanju isključivo na- 





Pozivi iz svemira mogu očekivati i kada? 


A SRECU U SVEMIRU 


sumce, nego o »sistematskom« rješe 
nju._ Kao što se u sportskoj prognozi 
obično prvo izdvoje »sigurni« favoriti, 
a tek se s preostalim parovima kom- 
binira, tako i u ovoj »svemirskoj prog- 
nozi« za neke nepoznanice moguće 
je s priličnom »sigurnošću« predvi- 
djeti rješenja. 

To je na prvom mjestu moguće s 
predviđanjem onog prvog potrebnog 
podatka — frekvencije po- 
z i v n i h signala. Sasvim je prirodno 
da bi svaka civilizacija od neiscrpnog 
dijapazona elektromagnetskih valova 
odabrala val dužine između 1 m i 1 
mm. Zašto? Zato što bi sve civilizaci- 
je u galaktici svakako morale znati da 
su na valovima dužim od 1 m jaki 
galaktički šumovi, a na valovima kra- 
ćim od 1 mm pojavljuje se već kvant- 
ni šum, za čije bi svladavanje bila po- 
trebna posebna energija. 

No \ taj bi dijapazon 1 m - 1 mm 
bio još uvijek golem. Međutim, unutar 
njega postoje frekverlcije koje se 
nečim i z d v a j a j u od drugih pa je 
sasvim razumljiv'o i logično da će 
svaka civilizacija, želeći se naći na 
vezi s drugom — odabrati upravo ta- 
kve posebne odnosno najzapaženije 
frekvencije. To su, naime, spektralne 
imje koje zrače razni atomi i moleku- 
le međuzvjezdanog prostora. A u 
okvu-u toga n a j v j e r o j a t n i j i m 
orijentirima za vezu smatraju se 
spektralne linije neutralnog vodika 
(H), a također hidroksida (OH) i vode 
(H 2 0). 

Svemir je isti — i za nas i za druge 
svemirske civilizacije. Svima moraju 
biti poznati i isti osnovni fizički zako- 
ni, a prema tome svakako i frekven- 
cija vodika. 


»Sistemska« rješenja 

I za sve druge potrebne podatke 
odnosno komponente o pozivnim 
signalima koji mogu doći iz svemira 
pokušavalo se odrediti na neki način 
»sigurnu« varijantu, ali to se nije mo- 
glo izvesti s takvom pouzdanošću 
kao s problemom frekvencije. Zato 
se prišlo takozvanom »sistemskom« 
rješavanju ovog problema, tj. optimi- 
zaciji komponenata u cjelini. 

.. Matematika koja kao i fizika u svo- 
jim osnovnim pojmovima mora biti is- 
ta za sve civilizacije trebala bi odi- 
grati u tome vodeću ulogu. Pozivni 
signal mogao bi biti u obliku ničim ne- 
moduliranog, strogo sinusoidnog ti- 
tranja " ?kvom frekvencijom, koja 


kad bi se, recimo, podijelila s fre- 
kvencijom zračenja vodika, iznosila 
bi veličinu л (pi). A to bi značilo da 
se ne radi o prirodnom, nego o 
umjetnom zračenju, tj. pozivnom sig- 
nalu što bi bilo utoliko sigurnije, uko- 

liko bi više točnih znamenki bilo u re- 
zultatu... 

јЧо, razumije se, trebalo bi voditi 
racuna i o frekvencijama koje se do- 
biju i pri dijeljenju frekvencije vodika 
sa JT , a također i pri množenju i di- 
jeljenju frekvencije vodika s V'l 
(koji bi kao iracionalan broj ukazivao 
na umjetno odnosno pozivno porije- 
klo signala), a i tome slično. 

»Red vožnje« pozivnih 
signala iz svemira 

A kada bi i od koje zvijezde moali 
st!zati k nama signali? Sasvim je ra- 
zumhivo da će svaka civilizacija u na- 
soj Galaktici nastojati i moment slanja 
poziva vezati uz najzapaženi- 
j e događaje u Galaktici, vidljive svi- 
ma. Takva sinhronizacija je logična 
upravo kao i već opisani izbor fre- 
kvenaje vodika kao najzapaženije. 

A koji bi to događaji u našoj Ga- 
laktic. mogli biti, po kojima bi se svi 
mogli ravnati? To bi mogle biti gigant- 
ske eksplozije uočljive za sve u ga- 
laktici. No, ne rendgenske eksplozije 
kako to naglašava sovjetski učenjak 
K Makovecki, jer atmosfere oko pla- 
neta ne propuštaju rendgensko zra- 
cenje nego upravo vidljive svjetlo- 
sne eksplozije koje sigurno ni u jed- 
noj civil.zaciji ne bi bile nezamijeće- 
ne. A to bi onda bile eksplozije s u - 
p e r n o v i h ili n o v i h zvijezda od 
kojih se prve mogu zapaziti u cijeloj 
Galaktici, a druge u njenom znatnom 
aijelu. 

Polazeći od pretpostavke da je 
vjerojatna sinhronizacija pozivnih 
signala upravo s tim galaktičkim do- 
gađaj^ma, može se načiniti čitav hi- 
poteticki »red vožnje« poziva iz sve- 
mira. 


Kad se, naime, na Zemlji zapazi 
eksplozija nove, znat će se koliko je 
ona udaljena od nas, a svakako mo- 
ze se izračunati i koliko je udaljena 
od pojedinih zvijezda na određenom 
području galaktike. I naravno, civiliza- 
cije iz okoline onih zvijezda koje bi 
bile bliže eksploziji nove, saznale bi 
za taj događaj prije od' nas, a one 
koje bi bile dalje - kasnije. A sada 
uz pretpostavku da će te civiliza- 


cije (hipotetične) sinhronizirati slanje 
svojih poziva u svemir s vremenom 
kada saznaju za eksploziju nove zvi- 
jezde — možemo načiniti i vrlo pre- 
cizan »red vožnje« tih eventualnih 
poziva. 

Zapravo bio bi to popis datuma sti- 
zanja poziva k nama od civilizacija 
kraj svake određene zvijezde (ukoli- 
ko bi, naravno - ponavljamo - te 
civilizacije tamo postojale i zaista 
uputile pozivne signale u svemir sin- 
hronizirano s eksplozijom nove. (I 
upravo bi s tim »redom vožnje« pri 
»osluškivanju« i trebalo računati.*) 

No, kako je poznato, ponekad za- 
kaže i ovozemaljski i sasvim konkret- 
ni red vožnje vlakova. A što bi tek 
onda mogli očekivati od ovog sasvim 
hipotetičnog svemirskog »reda vož- 
nje« pozivnih signala? Pa ipak, kao 
što ističe već spomenuti učenjak P. 
Makovecki, kad bi barem svaka de- 
seta svemirska civilizacija vremenski 
vezala svoje pozivne signale uz gi- 
gantske eksplozije u Galaktici, vjero- 
jatnost kontakta prema takvom »redu 
vožnje« bila bi stotine puta ve- 
ća nego bez njega. 

No, u osnovi ipak to sve zasada 
ostaje igra na sreću u svemiru. 


^ Na primjer, sa Zemlje je 29. kolovoza 1975 
eksplozija nove zvijezde (u 
ewilftf đ .^ abu *») Udaljene od nas oko 5.000 
svjetlosnih godina. Izraćunato je da bi s tom 
eksplozijom sinhronizirani pozivni sianali re 
cimo, od hipotetične civilizacije uz zvijezdu M- 
tair, udaljene od nas 16,5 svjetlosnih godina 
stigli k nama 25. kolovoza 1979. godine A od 

oodinef ^* ,а ^ Г и bi tek 25. prosinca 1982 d 

4Л9 ctuff ,ak u je °. п . а uda| jena od nas »samo« 
odf Л Ј,ћ 9° dma - nala z' se »iza nas« u 
odnosu na novu u zviježđu Labuda. (Treba uze- 

- 'u^ovom Tf U . Ce 9feŠke u Р гос Ј' еп ' datuma 
teko « m ? lucaju ' na Pnmjer, do 25 dana). I 
event e i™j? ze na P ravitl ” red vožnje« stizanja 
god?šnj ? i n,h P ° Z,Va ° d St ° tine tisuća zvi i ezcJa 


Lj. IZVORIĆ 

DO 

JUPITRA 
IDALJE... 


Prve fotografije među- 
planetarne sonde 

Voyager — 1 


_)ne, 5. ožujka (marta) ove godine pla- 

net Dupiter dobio je još jedan posjet sa 
Zemlje. Poslije 19 mjeseci leta kroz sve- 
mirska prostranstva, uključujući ovdje i 
prolaz kroz tzv. asteroidni pojas, toga da- 
na stigla je do lupitra američka svemirska 
sonda Voyager-1. Ona je projurila 280.000 
kilometara iznad Dupitrovih oblaka. To je 
doduše veća daljina od one na kojoj su 
prošla pored tog planeta dva prethodmka 
- Pioneer-10 i Pioneer-11. Međutim, puta- 
nja Voyagera-1 planirana je na takvoj uda- 
Ijenosti kako bi letjelicu mogla dovesti u 
susret drugom divovskom planetu — Sa- 
turnu. 

Ovaj treći susret automatiziranog izasla- 
nika Zemlje s planetom lupitrom, planetom 
koji je pet puta udaljeniji od Sunca nego 
Zemlja, pružit će znanstvenicima mnogo 
više informacija nego prijašnja dva susre- 
ta Naime, Voyager je znatno savrseniji i 
bolje opremljen od spomenutih sondi iz 
serije »Pioneer«. Nadajmo se da će svoje 
zadatke Voyager uspješno obaviti, tim рп- 
je što je još u prosincu prošle godme 
znanstvena aparatura na letjelici pripre- 
mljena za rad, nakon 16 mjeseci leta kroz 
hladni i bezzračni prostor svemira. Do tada 
je letjelica već bila prevalila preko 900 mi- 
lijuna kilometara. Svi uređaji i instrumenti 
па sondi besprijekorno su funkcionirali. 

Svoje pn/e totografije Dupitra Voyager 
je snimio u prosincu 1978. sa udaljenosti 
od preko 50 milijuna kilometara. U to vri- 
jeme on je od Zemlje bio udaljen preko 
pola milijarde kilometara. Spomenute foto- 
grafije zadivljuju svojom kvalitetom s obzi- 
rom da su snimljene s ogromne udaljeno- 
sti, što pokazuje koliko su snažni teleo- 
bjektivi TV-kamera na letjelici. Zato svi s 
velikim zanimanjem očekujemo fotografije 
snimljene iz bliza, jer će one mnogo de- 
taljnije prikazati atmosferu ovog planeta, 
koju ćemo vidjeti kako je nismo vidjeli m- 
kad do sada. 

Druga sonda istog tipa — Voyager-2, 
koja je također na putu prema istom cilju. 



DUPITER, najveći planet Sunčevog sistema snimljen s 
udalienosti od »svega« 46 milijuna kilometara. 

Osim novih značajnih detalja guste 3upitrove atmosfe- 
re, na slici vidimo i jednog od brojnih lupitrov^h “ 

lo kako se jasno ocrtava na ogromnom disku maticnog 
p°aneta (1* Medu«im. sjena (2), koja se vidl na Hupitrovo, 
površini, ne potječe od ovog satelita, nego vjerojatno od 
- Ganimeda, koji je volumenom veći od planeta Merkura. 
(Upravo prispjelu fotografiju satelita lo, donosimo na pret- 
posljednjoj strani). 


proći će pored lupitra 9. srpnja ove godi- 


ne. 


Evo 


i najnovijih viiesti: 17. siječnja 
Voyager-1 snimio je Jupiter zajedno sa 
dva od njegovih mnogobrojnih satelita. To 
su Ganimed i Evropa. Treba reći da se na 
fotografijama vidi da je Evropa neobično 
sjajan mjesec (inače je malo manji od na- 
šeg Mjeseca). Na njemu se može uociti 
tamni ekvatorijalni pojas. Najvjerojatmje je 
njegovo stjenovito tlo -prekiveno ledom 
Za Ganimed, koji je volumenom veći od 
Merkura, također se vjeruje da je stjenovit 
i pokriven ledom. Spomenute fotografije 


načinjene su sa udaljenosti od oko 20 mi- 
lijuna kilometara. 

Ante Radonić, 
suradnik Zvjezdarmce 

Upravo prije zakljućenja lista prispjele su i pr- 
ve fotografije Jupitra. Jednu od njih objavljuje- 
шо na gornjoj slici, a ostale, snimljene s jos 
veće blizine, objavit ćemo, nadamo se u slije- 
dećem broju našeg časopisa (Red.) 






ZVJEZDANOM 
EKSPLOZIJOM DO 
SUNCAIPLANETA 


Jednom u prosjeku svakih tride- 
setak godina u našem se zvjez- 
danom sistemu koji broji stotinjak 
milijardi zvijezda dogodi nešto 
neobično. Spektakularno. Spekta- 
kularno čak i za astronome koji 
su navikli da od pojava u svijetu 
zvijezda ne prave senzacije, jer 
one ionako nisu ničim usporedive 
u našoj svakodnevnici na male- 
nom planetu Zemlji. 

Dednom u prosjeku svakih tri- 
desetak godina negdje u dalekim 
dubinama našeg zvjezdanog 
otoka, tako dalekim da se gleda- 
no sa Zemlje ništa posebno na 
nebu ni ne zamjećuje, jedna se 
dotad neugledna, nepoznata i ni 
po čemu važna zvijezda, čak jed- 
na od onih bezbroja anonimnih 
nigdje ubilježenih točkica ili nikad 
razlučena, neidentificirana zvijez- 
dica u magličastim grozdovima 
što sadrže tisuće i milijune zvi- 
jezda - pretvara u nuklearnog 
monstruma. 

Nadme se, rikne iz svojih ener- 
getskih dubina, bljesne, zasja po- 
put stotina milijuna, milijardi suna- 
ca. Mirna se zvijezda pretvori u 
kozmičku bombu, u plamen eks- 
plozije. 

Astronomi kažu: pojavila se su- 
pernova. 

Uednom u prosjeku svakih tri- 
desetak godina, jedna od sto mi- 
lijardi zvijezda javi se nijemim tut- 
njem koji bi — da u svemiru ima 
zraka — potresao cijelu galaktiku 
jer se u jednoj sekundi oslobodi 
u toj zvijezdi energija koliko Sun- 
ce proizvodi kroz desetak godina 
ukupno. 


Kad se u supernovu pretvori 
neka nama bliža zvijezda tada se 
°na zapazi na nebu već golim 
okom na mjestu gdje ranije »nije 
bilo« zvijezde. Kao da je rođena 
»nova« zvijezda (latinski se »no- 
va« također kaže »nova« — nova 
zvijezda »stella nova«^Zbog toga 
se u astronomiji još i danas zadr- 
žao za sve zvijezde koje eksplo- 
diraju naziv »nova« premda mi 
danas, dakako, znamo da to nisu 
nikakve novorođene zvijezde. A 
supernove, to su nove posebno 
snažne, nešto »super« među 
običnim novim zvijezdama. Dok 
ove potonje povećaju u trenutku 
eksplozije sjaj za »samo« 1000 
do 1.000,000 puta, supernove su 
tisuće puta sjajnije i od tih nova, 
samih po sebi već dovoljno gi- 
gantskih eksplozija u svemiru. 

Do s ad je u pisanoj povijesti 
zabilježeno svega tri supernovih. 
Jednu su godine 1054. promatrali 
kineski astronomi (ostatak nje je 
Krab maglica s prve strane na- 
šeg časopisa), jednu je godine 
1572. zamijetio u zviježđu Kas- 
siopejai astronom Tyho Brahe i 
zabilježio da je bila sjajna poput 
Venere, a Kepler je 1604. godine 
opisao jednu supernovu u zvijež- 


đu Nosač zmije, sjajnu kao planet 
Jupiter. 

Krab maglica udaljena je od 
nas 4000 godina svjetlosti pa 
ipak je, prema starim kineskim 
analima, godine 1054. supernova 
bila tokom tri tjedna toliko sjajna 
da se vidjela kao zvijezda cijelog 
dana. Ni Sunce nije moglo pla- 
vom bojom neba izbrisati bljesak 
što je snagom gigantskog svjeti- 
onika signalizirao o kataklizmi- 
ckom preobražaju jedne zvijez- 
de. Da je ta supernova bliže 
Zemlji, recimo da se nalazi oko 
40 godina svjetlosti udaljena od 
nas (a to je udaljenost na kojoj 
zvijezda veličine Sunca jedva da 
se još vidi prostim okom), zasjala 
bi^ bila kao 250 punih Mjeseci 
(uštapa). No, nema velike šanse 
da se takvo što dogodi još za 
nsšeg života, a ni života naše 
djece ni njihove djece, јег su su- 
pernove tako rijetke pojave da 
moramo čekati oko milijardu go- 
dina da se jedna pojavi u перо- 
srednom susjedstvu našeg Sun- 
ca odnosno nas. 

No, - reći će mnogi od čita- 
telja — u odnosu na jedan Ijudski 
vijek milijarda godina jest nes- 
hvatljivo dugo razdoblje, to je 
točno, ali naš planet Zemlja za- 
jedno sa cijelim Sunčevim susta- 
vom i nije baš od jučer, prošlo je 
već oko 5 milijardi godina od nje- 
gova nastanka pa mora da je 
kroz to vrijeme, to dugo vrijeme, 
poneka supernova, a i više njih, 
iz susjedstva pokucala na one 
davne eone Zemljine povijesti 
šarajući prostorom svojim pro- 
dornim kozmičkim zračenjem i 
eruptivnim plinovima što se iz 
eksplozije supernove šire na sve 
strane. Možda su, smatraju neki, 
supernove bile i jedan od pokre- 
tača evolucionog mehanizma ži- 
vota na Zemlji, jer je pojačano 
kozmičko zračenje izazivalo 
mnogobrojne genetske mutacije. 
Ti energetski impulsi su kao neka 
povremena blagorodna kiša na- 
tapali, prožimali Zemlju obasjava- 
nu stalno Suncem i tako dajući 
jake šokove živoj prirodi potpo- 
mogli tempu evolucije. 

Ili je možda čak neka od dav- 
nih supernova direktno uplela 
svoje prste i u sam čin stvara- 
nja našeg planetarnog siste- 
ma!? 

Naučna fantastika? Nipošto. 
Rezulati najnovijih analiza sasta- 
va nekih meteorita govore u pri- 
log hipotezi da je naš planetarni 
sistem, dakle Sunce i svi planeti 
uključivši i Zemlju, nastao zahva- 
Ijujući djelovanju jedne superno- 
ve što je eksplodirala na udalje- 
nosti od oko 60 godina svjetlosti 
od prostosolarnog oblaka, jedne 
nakupine interstelarnog plina i 
prašine koja se upravo zbog 
udarnog vala eksplozije super- 
nove zgusnula zatim u Sunce i 
planete. 


Ideja da bi eksplozija obližnje 
zvijezde mogla biti »krivcem« što 
uopće postojimo, nabačena je is- 
tina već pred 30 godina i poseb- 
no su je razmatrali Fred Hoyle i 
E. ]. Opik. Nešto kasnije je P. 
Woodward s Kalifornijskog sve- 
učilišta izračunao da bi ekspandi- 
rajući udarni val supernove dois- 
ta mogao imati dovoljnu kompre- 
sionu snagu da interstelarni oblak 
sabije u zvijezdu odnosno, točni- 
je, u gušći oblak. 

Problem je naime svih teorija o 
postanku Sunca iz interstelarnog 
plinovitog oblaka da se takav 
oblak ne može lako zgusnuti na 
manji volumen samo djelovanjem 
vlastite gravitacije bez nekog 
vanjskog poticaja. Treba mu po- 
moć izvana, jednostavno rečeno. 

I — evo je. Supernova! Dedna 
se ostarjela zvijezda čija je jez- 
gra potrošila sve unutarnje rezer- 
ve nuklearne energije (lake ele- 
mente), našla na prekretnici svog 
života. Za njen život, mjeren ina- 
če milijunima i milijardama godi- 
na, sada su odjednom važne se- 
kunde. Kolaps jezgre oslobađa 
naglo velike količine energije, a u 
vanjskim slojevima gdje još ima 
svježeg goriva vodika započinje 
zatim nagla fuzija slična onoj u 
hidrogenskoj bombi. Proizvodnja 
energije naraste na milijune puta 
i pritisak energije zračenja napro- 
sto odbaci poput eksplozije vanj- 
ske slojeve zvijezde. Brzinom od 
tisuća kilometara u sekundi ti se 
odbačeni plinovi šire prostorom 
poput divovskog plimnog vala 
koji, evo, nailazi na oblak interste- 
larnog plina i prašine... Cestice 
prašine prodiru poput šrapnela u 
njega, a plin supernove obavija 
naš oblak sa svih strana i sabija 
ga na veću gustoću. Kad uragan 
prođe, započet posao stezanja, 
kontrakcije, nastavlja gravitacija 
unutar oblaka sada već dovoljno 
gustog da se iz te prastelarne 


kaše zakuha jedno centralno 
zgušnjenje koje će pri dovoljnoj 
gustoći započeti svoj vlastiti ter- 
monuklearni ciklus proizvodnje 
energije. Nastaje zvijezda. Sun- 
ce. A uz njega i sitna neznatna 
zgušnjenja — planeti. 

Predaleko bi nas odvelo tuma- 
čenje, kako se to iz sastava me- 
teorita vidi štp se dogodilo prije 
4,7 milijardi godina, u vrijeme pri- 
je nastanka odnosno za vrijeme 
nastanka Sunčevog sistema. Bit 
će ovom prilikom dovoljno spo- 
menuti da je u nekim meteoritima, 
tzv. ugljikovim hondritima, usta- 
novljena u posljednje vrijeme od- 
ređena neobičnost u omjeru ne- 
kih izotopa; anomalija koja se tu- 
mači na taj način da je jedan dio 
tih izotopa nastao zbog toga jer 
se u prvobitni izvorni oblak plina 
umiješala materija iz ostataka su- 
pernove donoseći sa sobom i te 
izotope. Na primjer, omjer mag- 
nezijeva izotopa 26 prema izoto- 
pu 24 u tim meteoritima nešto je 
veći nego što je normalan omjer 
tih magnezijevih izotopa u mine- 
ralima sa Zemlje ili Mjeseca. Vi- 
šak magnezijeva izotopa 26 po- 
tječe naime iz aluminija 26 koji je 
radioaktivan (s kratkim vremenom 
poluraspada) pa se raspao odno- 
sno pretvorio u ovaj magnezij 26 
nađen u meteoritima. A aluminij 
26 nastao je od one superno- 
ve... 

I doista, nedavno su W. Herbst 
i G. E. Assousa s vašingtonskog 
Carnegie instituta pružili fotograf- 
ske dokaze da se u nekim po- 
dručjima naše Galaktike nalaze u 
sudaru — ostaci eksplozija su- 
pernovih s interstelarnim plinom i 
prašinom, a tamo su ujedno i 
koncentracije mladih sjajnih zvi- 
jezda. Zvjezdano leglo uz kvočke 
- supernove. 

Зеатпо li doista stvoreni kao 
planetarni sistem zahvaljujući 
jednoj stelarnoj kataklizmi? Sigur- 

Udarni vai obližnje ekspiozije supernove mogao je donijeti 
sa sobom snagu potrebnu za pretvorbu difuznog oblaka 
plina i prašine u Sunce 1 sistem planeta. Prvo, oblak ma- 
terije izbačen iz supernove mora da je bio plinovit (a), ali 
razložno je pretpostaviti da su se vrlo rano kondenzirala 
u njemu zrnca sastavljena od tvrdih minerala (b). 

Kad su se ostaci ekspandirajuće supernove sudarili s pro- 
tosolarnim oblakom (c), neka su zrnca kao šrapneli prodrla 
u oblak, donoseći sa sobom izotope sada nađene u meteo- 
ritima. Plin supernove je istodobno sa svih strana opkolio 
protosolarni oblak sabijajući ga (d) sve dok ovaj nije do- 
segnuo kritičnu gustoću i kolapsirao pod siiom vlastite gra- 
vitacije, formirajući novu zvijezdu — Sunce (e). 


no je međutim jedno: buduća is- 
traživanja i otkrića pružit će nam 
nova i nova znanja o uzbuđuju- 
ćem događanju u svijetu zvijezda 
i svemirskog prostora, o među- 
sobnim odnosima između raznih 
oblika materije u prostoru i fizikal- 
nim procesima koji upravljaju njo- 
me. U kruženju materije svemi- 
rom atomi od kojih smo građeni 
već su bili u unutrašnjosti neke 


zvijezde - supernove, i možda 
će se opet jednom vratiti u novi 
ciklus, u novu eksploziju, razasuti 
po prostoru u budućim nekim 
vremenima kojih dubine ne mo- 
žemo danas sagledati. 

dipl. ing. Damir Mikuličić 
suradnik Zvjezdarnice 



ONEKIM 
SVEMIRSKIM 
UTJECAJMA 
NA NAS PLANET 

KOZMIČKA PRAŠINA 
OTEŽAVA ZEMUU 

Prema proračunima učenjaka, na Zemlju 
godišnje pada 40.000 tona kozmičke pra- 
šine. Dedan dio te prašine ponovo se vraća 
u svemirski prostor, ali Zemljina se masa 
zbog tih neprekidnih svemirskih padalina 
ipak stalno povećava. Za posljednjih 500 
milijuna godina masa našeg planeta pove- 
ćala se za 0,001 posto. 

UTJECAJ MJESECA NA 
GOLFSKU STRUJU 

Kako pokazuju novija naučna istraživa- 
nja, Mjesec znatno utječe na Golfsku stru- 
ju, najsnažniju u Atlantskom oceanu. Utvr- 
đeno je da maksimalna brzina te struje u 
toku 24 sata uvijek pada u isto vrijeme - 
tri sata nakon kulminacije Mjesečeve pli- 
me na području Golfske struje. 

SUNČEVA AKTIVNOST I 
ŠTETNI INSEKTI 

t Stručnjaci Ukrajinskog znanstveno-istra- 
živačkog instituta za bilje, selekciju i gene- 
tiku, prije izvjesnog vremena otkrili su di- 
rektnu vezu između ritma Sunčeve aktiv- 
nosti i širenja insekata u toku jedne godi- 
ne. To su otkrili uspoređujući statističke 
podatke o dinamici razmnožavanja jedne 
od najrašireniiih vrsta insekata s podacima 
o intenzitetu Sunčeve radijacije u proteklih 
100 godina. Na osnovu toga načinjena je 
i prognoza o količini štetnih insekata u na- 
rednih 15 godina, što omogućava pravo- 
vremeno poduzimanje zaštitnih mjera. 

O ČEMU OVISI KLIMA NA 
ZEMUI 

Već su prije nekoliko godina čehoslova- 
čki genetičari u suradnji s američkim, utvr- 
dili neobičnu podudarnost u promjenama 
klime i magnetskog polja Zemlje. Učenjaci 
su koristili iscrpne i svestrane podatke iz 
perioda od 45 godina. I pokazalo se, da 
je u sjevernoj Zemljinoj hemisferi magnet- 
sko polje jačalo, a istovremeno rasla je i 
prosječna godišnja temperatura. U južnoj 
hemisferi i Sjevernoj Americi bilo je obrnu- 
to: magnetsko polje je slabilo, a prosječna 
godišnja temperatura je padala. Te pro- 
mjene su vrlo male, ali ipak zanimljive tim 
prije što se i uz neke druge metode prou- 
čavanja pokazalo da promjene klime i 
magnetskog polja idu uporedo već najma- 
nje pola milijuna godina. 

Da li, prema tome, klima ovisi i o mag- 
netskom polju Zemlje? Premda bi, prema 
gornjim činjenicama, to moglo izgledati 
nedvojbeno, ipak je moguće da tu uopće 
ne postoji direktna veza, nego da i Zem- 
Ijina klima i Zemljino magnetsko polje sa- 
svim neovisno jedno o drugom reagiraju 
na promjene aktivnosti Sunca. м у 



























USPDEŠAN DESANT NA 
DUTARNDU ZVDEZDU 


AKTUALNO : 

CILJ:VENERA 


U toku posljednjeg mjeseca 1978. 
g. američki i sovjetski stručnjaci za 
svemir imali su pune ruke posla oko 
prijema informacija sa prave eskadrU 
le svemirskih sondi koje su dostigle 
nama susjedni planet. 

Prva je 4. prosinca (decembra) do 
cilja stigla američka letjelica »Pioneer 
Venus — 1« (lansirana 20. 05. 1978.). 
Njena putanja vodila ju je svega 400 
km od povrsine Venere. U tom mo- 
mentu aktiviran je raketni motor po- 
moću kojeg je letjelica smanjila svoju 
brzinu i ostala »zarobljena« u gravita- 
cijskom polju Venere, ušavši u elip- 
ticnu orbitu oko nje. Najmanja visina 
te orbite iznosi samo 200 km, a najvi- 
ša oko 60.000 km. Dedan krug po toj 
orbiti traje 24 sata. Utroškom goriva 
za kočenje, masa letjelice (zvane još 
i »Orbiter«) pala je sa 600 kg na 372 
kg. Od toga, 48 kg otpada na znan- 
stvene instrumente. Nekoliko sati po- 
slije ulaska u orbitu, instrumenti su 
započeli s radom. Ovo je inače, do- 
sad treći umjetni Venerin satelit (po- 
slije dva sovjetska 1975. g.). 

Od instrumenata letjelice, posebno 
je značajan radar za snimanje radar- 
ske mape ovog planeta čija je povr- 
šina dosta neravna, pa ćemo tako 
dobiti pravi uvid u reljef Venere. (Već 
su radarska istraživanja sa Zemlje ot- 
krila velike kratere na tom planetu). 
Interesantno je da je u prvom poku- 
šaju takvog snimanja antena radara 
bila okrenuta prema vanjskom svemi- 
ru umjesto prema planetu, zato što 
operatori u kontrolnom centru gre- 
škom nisu pritisnuli pravo dugme. Bu- 
dući da će se ovo snimanje odvijati 
u toku 243 dana (zemaljska) tj. koliko 
iznosi jedno okretanje Venere oko 
njene osi, bit će proučen veliki dio 
njene površine, što omogućuje i velik 
kut između orbitalne ravnine letjelice 
i Venerinog ekvatora, koji iznosi 75 
stupnjeva. 

Ulazak u Venerine 
oblake 

Druga američka letjelica »Pioneer 
Venus — 2« (lansirana 8. 8. 1978. g.), 
leteći kraćom putanjom, do svog cilja 
stigla je samo pet dana poslije »Or- 
bitera«. Ova letjelica, teška blizu 800 
kilograma, promjera dva i pol metra, 
sastojala se od matičnog dijela zva- 


nog »Bus« i četiri sonde. Za vrijeme 
leta od Zemlje do Venere letjelica je 
bila stabilizirana tako što se vrtjela 
oko svoje uzdužne osi a ova je imala 
položaj okomit na ravninu ekliptike. 
Sunčeve baterije, smještene na obo- 
du tijela letjelice, tako su se stalno 
okretale prema Suncu. (Takav je si- 
stem upotrebe solarnih baterija i kod 
prve sonde). 

Doš 15. 11. 1978. g. od »Busa« se 
odvojila najveća sonda, teška blizu 
300 kiloarama i promjera jedan i pol 
metar. Cetiri dana kasnije odvojene 
su i tri male sonde, svaka promjera 
70 centimetara i mase od po stotinjak 
kilograma. Svaka je nosila 8 kg instru- 
menata dok je velika sonda bila znat- 
no bolje opremljena. Prilikom ulaska 
u atmosferu brzinom od preko 11 ki- 
lometara u sekundi, od strahovitog 
»udara« u gušće slojeve atmosfere, 
usporavanje tj. deceleracija je u jed- 
nom trenutku dostigla veličinu od 565 
»g« (g= 9,81 mVs 2 ) odnosno za toli- 
ko puta je letjelica bila teža u jednom 
trenutku. Male sonde su jedan sat 
padale do površine i za to vrijeme su 
obavljale mjerenja parametara Vene- 
rine atmosfere, a podatke o tome ne- 
posredno su emitirale prijemnim sta- 
nicama na Zemlji. Velika sonda je 
imala padobran koji je aktiviran na vi- 
sini od 67 kilometara (nakon što je 
otpor atmosfere smanjio najveći dio 
»kozmičke« brzine letjelice). Pado- 
bran je korišten samo 9 minuta i s 
visine od oko 40 km slobodno je son- 
da padala do površine. Naime, ova- 
kav način spuštanja primijenjen je 
zato da bi sonda istražila, oblačni 
omotač Venere, a zatim što brže sti- 
c)la do površine planeta, prije nego 
što se sama pregrije u vrućoj Vene- 
rinoj atmosferi, u kojoj temperatura 
brzo raste približavanjem samoj 
površini. S obzirom na veliku gustoću 
Venerine atmosfere, udar spomenute 
sonde o površinu uslijedio je brzi- 
nom ne većom od deset metara u 
sekundi. lako u načelu nije bilo plani- 
rano da sonda nastavi s radom i po- 
slijfe dolaska na površinu, ta moguć- 
nost je postojala i - ostvarena je! 
Sonda je emitirala podatke još oko 
jedan sat poslije spuštanja na vruću 
Venerinu površinu. 

Podaci koji su stigli sa sondi, mno- 
gobrojni su i dragocjeni, te znanstve- 
nici imaju dosta posla pri njihovoj 


analizi. Već prvi rezultati govore da 
u atmosferi Venere ima oko stotinu 
puta više inertnog plina argona - 36 
nego u atmosferi Zemlje i oko tisuću 
puta više nego u atmosferi Marsa. 
Taj podatak ima izuzetno značenje 
zbog toga, što je povezan sa dale- 
kom poviješću Venere. Naime, zna- 
nost nam kaže da se inertni plin ar- 
gon — 36 nikada više ne stvara po- 
slije formiranja nekog planeta. Sadr- 
žaj spomenutog plina u atmosferi Ve- 
nere navodi znanstvenike na pomi- 
sao o drukčijem nastanku Venere od 
Zemlje. 

Vruća »dobrodošlica« na 
Veneri 

Poslije 98 dana leta kroz međupla- 
netarni prostor, sovjetska međupla- 
netarna stanica »Venera-12«, dne 21. 
12. 1978. g. dostigla je blizinu Vene- 
re. ]oš dva dana ranije od nje se od- 
vojio aparat za spuštanje poslije če- 
ga je matična stanica uz pomoć mo- 
tora prešla na putanju koja ju je pro- 
vela 35.000 km daleko od Venerine 
površine da Bi zatim nastavila let u 
međuplanetarnom prostoru, kao sate- 
lit Sunca. 

Prilikom ulaska u atmosferu, aparat 
za spuštanje pretrpio je usporenje 
od 170 »g«. Bio je to, naravno, jedan 
od kritičnih momenata. Ali, znanstve- 
nici su na Zemlji obavili eksperimente 
s kopijom sletajućeg aparata koji je 
desetke puta isproban na centrifugi, 
gdje su opterećenja dostizala i po 
300 »g«. 

Takvi su paradoksi kozmonautike 
— potrebni su osjetljivi pribori, mini- 
jaturni, sa složenom elektronikom, a 
istovremeno, ti nježni uređaji moraju 
izdržati ogromna opterećenja. 

Poslije aerodinamičkog kočenja u 
atmosferi aktiviran je padobranski si- 
stem i odbačene su »kriške« zaštit- 
nog omotača koji je aparatu davao 
sferni oblik. Na visini od 62 km instru- 
menti sletajućeg aparata započeli su 
svoja mjerenja sastava atmosfere, 
njene gustoće i temperature, pritiska, 
te istraživanja čestica u oblacima. 
Oblačni sloj nalazi se na visini izme- 
đu 49 i 70 km. Na gornjoj granici 
oblaka pritisak je iznosio 0,05 atmo- 
sfera, a temperatura 30 stupnjeva is- 
pod nule. Međutim, na donjoj granici 
temperatura je već stotinu stupnjeva 






iznad nule, a pritisak iznosi 2 atmo- 
sfere. Na visini od 40 km padobrani 
su odbačeni, a aparat je produžio br- 
že spuštanje koristeći aerodinamičku 
kočnicu (koja stoji na gornjem dijelu 
aparata poput kišobrana). Za amorti- 
zaciju udara o Venerino tlo poslužio 
je stajni trap u obliku prstena na do- 
njem dijelu aparata. Posebno je za- 
nimljivo da je sletajući aparat poslije 
spuštanja nastavio slati znanstvene 
informacije još u toku 110 minuta, 
znači gotovo dva puna sata! A zna- 
mo da na površini Venere, tempera- 
tura na prosječnoj razini površine iz- 
nosi plus 480 stupnjeva, a pritisak je 
93 atmosfere. Uređaji na aparatu za 
spuštanje raznovrsniji su od svih le- 
tjelica koje su se ranije spuštale na 
Veneru. Tako su ovom prilikom mje- 
rena i električna pražnjenja u atmo- 
sferi. Samo 15 minuta nakon spušta- 
nja, aparat »Venere-12« zabilježio je 
snažan električni udar popraćen 
grmljavinom. Zaključak je, da se u at- 
mosferi Venere događaju snažne 
oluje praćene udarima gromova i mu- 
njama. 

Pribor za mjerenje osvijetljenosti 
pokazao je prilično visoke iznose, što 
je izazvalo opće oduševljenje u cen- 
tru za praćenje leta. Još jednom je 
potvrđeno da do Venerine površine 
dopire dovoljno Sunčeve svjetlosti, 
više nego što bi se na prvi pogled 
očekivalo. 

Dne, 25. prosinca 1978. na Veneru 
se spustio aparat s automatske me- 
đuplanetarne stanice »Venera - 11« 
(lansirane 9. IX 1978.). Sve je bilo kao 
i kod »Venere — 12«, koja je sa Zem- 
Ije krenula 5 dana kasnije, ali je zbog 
malo veće početne brzine stigla na 
cilj 4 dana prije »Venere — 11«! 

Aparat za slijetanje s »Venere — 
11 « spustio se na mjesto 800 kilome- 
tara udaljeno od onog gdje se spu- 
stio njegov prethodnik. Poslije spu- 
štanja na Veneru on je slao informa- 
cije u toku 90 minuta i za to vrijeme 
temperatura okolne atmosfere iznosi- 
la je plus 446 stupnjeva, a pritisak 88 
atmosfera. 

U to vrijeme Venera je od Zemlje 
bila udaljena 69 milijuna kilometara. 
(Najmanja moguća udaljenost je 40 
milijuna kilometara). Venera nam je 
bila najbliža 7. studenog 1978. i od 
tada se udaljava od nas kružeći oko 
Sunca. 

Kad se znanstveno obrade svi po- 
daci, prispjeli s američkih i sovjetskih 
svemirskih sondi, nadamo se da će- 
mo dobiti nove korisne i zanimljive 
informacije o nama najbližem, ali i još 
uvijek tajanstvenom planetu. 

Ante Radonić 
suradnik Zvjezdarnice 



PRONAĐEN NOVI 
ZAPIS O 
SUPERNOVOJ 
IZ GODINE1054? 


V rlo je vjerojatno da je pronađen 
novi izvještaj promatrača, odnosno 
svjedoka supernove iz 1054. godine, 
iz koje je, nakon toga nastala pozna- 
ta Krab maglica (Vidi sliku na naslov- 
noj strani). Ovim bi se po prvi puta 
potvrdilo da su ovu nebesku katakliz- 
mu vidjeli i astronomi na Bliskom Is- 
toku, a ne samo oni u Kini i lapanu. 

Zapadnjački astronomi su shvatili u 
prošlom stoljeću da kineski i japanski 
zapisi sadrže izvještaje o sjajnoj no- 
voj zvijezdi koja se pojavila godine 
1054. u zviježđu Bika. Godine 1921. 
američki je astronom John C. Duncan 
otkrio iz usporedbe fotografija snim- 
Ijenih nekoliko godina ranije da se 
Krab maglica u Biku koja je ostatak 
eksplozije supernove, prividno širi 
brzinom koja ukazuje da je stvorena 
pred oko 900 godina. Tek 1928. go- 
dine poznati kozmolog Edvvin Hubble 
uočio je povezanost između pojave 
kineske »zvijezde-gosta« u Biku i po- 
rijekla Krab maglice. Od onda astro- 
nomi prihvaćaju tezu da je objekt ko- 
jeg su promatrali Kinezi bila superno- 
va koja mora da je uzrokovala stva- 
ranje spomenute maglice. 

Prema istočnjačkim zapisima nova 
je zvijezda »konkurirala« Veneri u 
njenom maksimalnom sjaju, što znači 
da je dosegla veličinu - 4 ili - 5. 
Sjajan predmet bio je vidljiv 23 dana 
čak i danju. Ukupno se mogao pro- 
matrati duže od godinu dana, tako da 
sigurno ne bi izmakao onima i s mi- 
nimalnim poznavanjem neba. Nedav- 
no su astronomi pronašli izvjestan 
broj spiljskih crteža američkih urođe- 
nika u jugozapadnim državama, koji 
bi mogli predstavljati prolaz Mjese- 
čevog srpa blizu spomenute super- 
nove, koji se prema proračunima odi- 
grao 5. lipnja 1054. godine, kad je 
zvijezda dosegla maksimum sjaja. 


Ali, zapisi o supernovoj arapskih ili 
evropskih astronoma nisu bili prona- 
đeni. Jedan od mnogih razloga je, 
možda, i pokrivenost većih područja 
Evrope i Bliskog Istoka dugotrajnom 
naoblakom, za vrijeme dok je super- 
nova bila na vrhuncu sjaja. Međutim, 
ovo se ne čini vjerojatnim. Drugo tu- 
mačenje odnosi se na moguće odbi- 
janje ondašnjih astronoma da prihva- 
te mogućnost »poremećenja neba« 
takvim nepredviđenim događajem. 
Ovo se opet ne može podržati zbog 
postojanja arapskih zapisa već o su- 
pernovoj iz 1006. godine, kao i zbog 
čestog promatranja nekoliko kometa 
iz tog vremena, poput pojave Hal- 
leyevog kometa 1066. godine. 

Sada su Kenneth Brecher s Mas- 
sachusetts Institute of Technology i 
izraelski učenjaci Elinor i Alfred E. 
Leiber obratili pažnju na zapise jed- 
nog arapskog znanstvenika, Ibn Bu- 
tlana, koji je radio kao liječnik u Ca- 
rigradu u vrijeme tog događaja. Bu- 
tlan je posebno opisao pojavu, jer se 
podudarala s velikim izbivanjem bo- 
lesti^ i gladi. To je imalo astrološko 
značenje, pošto su liječnici tog vre- 
mena bili zaokupljeni pretpostavka- 
ma povezanosti nebeskih događaja i 
čovjekova zdravlja. 

Do sada zanemaren izvještaj Ibn 
Butlana nalazi se u njegovoj biogra- 
fjji, odnosno u jednoj staroj liječni- 
čkoj enciklopediji, sastavljenoj oko 
1242. godine. Srednjevjekovni bio- 
graf kaže, da je prepisao izvještaj 
Ibn Butlana pisan njegovom rukom, 
dio koji doslovno glasi: »Jedna od 
poznatih epidemija našeg vremena 
izbila je kad se u Blizancima pojavila 
spektakularna zvijezda godine 466 H 
(između travnja 1054. i travnja 1055).« 
»Prikaz se nastavlja izvještajem o 





umiranju masa Ijudi te jeseni u Cari- 
gradu, kad je 14000 umrlih sahranje- 
no u dvorištima džamije nakon što su 
sva groblja bila popunjena. 

Slijedeće se godine epidemija 
proširila na susjedna područja. Ibn 
Butlan kaže: »Pošto se spektakularna 
zvijezda pojavila u znaku Blizanaca 
koji je preteča Egipta, uzrokovala je 
izbijanje epidemije u Fustatu (stari 
dio Kaira) kad je Nil bio nizak, u vri- 
jeme svoje pojave godine 455H (iz- 
među travnja 1053. i travnja 1054.)« 
Ovaj drugi podatak očito je greška. 
Drugi izvještaj Ibn Butlana potvrđuje 
da se glad u Kairu pojavila 554H go- 
dine, ali navodi da se pojačavala sli- 
jedeće godine kad se pojavila zvi- 
jezda i kad su sahranjene mase Ijudi, 
tako da je 446.H stvarna godina po- 
jave zvijezde. Zanimljivo je da se 
slična greška javlja i u japanskim iz- 
vještajima o supernovoj: ovaj put 
preracun od mjesec dana. 

Ibn Butlan je bio posebno uznemi- 
ren zbog zvjezdane eksplozije, jer 
je Ptolomej svojedobno prorekao 
»jad i čemer narodu Egipta« u trenu 
pojave kometa u Blizancima (zane- 
marujući činjenicu da je bila riječ o 
novoj zvijezdi a ne o kometu!) Ali 
Krab maglica je u Biku, dok Ibn Bu- 
tlan spominje novu zvijezdu u Blizan- 
cima! Kako protumačiti taj, na oko 
nesklad podataka? Sjetimo se da on 
govori o Blizancima više kao o znaku 
nego zviježđu, astrološki, a ne astro- 
nomski. Bit će da je godine 1054» 
efekt precesije uzrokovan »njiha- 
njem« Zemljine osi u svemiru, doveo 
astrološki znak Blizanaca u dio zvi- 
ježđa Bika u kojem se nalazi Krab 
maglica.* 

Pošto Ibn Butlan navodi da je su- 
pernovu slijedila epidemija iste godi- 
ne, zvijezda mora da se pojavila u 
Ijeto 1054., što odgovara istočnja- 
čkim zapisima koji spominju njezin 
najveći sjaj oko 4. srpnja. 

Priredio: M. D. 


* Zbog precesionog gibanja Zemlje (zbog 
»njihanja« njene osi) pomiće se, naime, sjeci- 
šte ekliptike i ekvatora, tzv proljetna toćka ot- 
prilike za svakih 2000 godina. za po jedno zo- 
dijakalno zviježde. U vrijeme kad su nastali 
astrološki simboli, proljetna točka nalazila se 
u zviježđu Ovna. Danas se, međutim, ona po- 
makla u zviježde Riba. No, budući da se ast- 
rolozi još uvijek drže tradicije, oni i dalje ra- 
ćunaju kao da je proljetna točka ostala u Biku. 
Zato se njihovi zodljakalni znakovi više danas 
ne poklapaju sa zodijalanim zviježdem, odno- 
sno astrološki znak recimo Blizanaca, danas je 
u zviježđu Bika i td. 



POSTOJI Ll ’NOVI’ 

MJESEČEV 

KRATER? 

»Ove godine, 18 . lipnja uveče, kad je Mjesečev eiegantan luk tek postao vidljiv, 
nekoliko Ijudi koji su ga promatrali vidjelo je čudesnu pojavu. Iznenada se gornji krak 
luka rascijepio na dvoje, a iz sredine njegovog račvišta suknula je goruća baklja ngajući 
na znatnu udaljenost plamen, v r uće stijenje i iskre. Tijelo Mjeseca koje se nalazilo ispod 
tog mjesta izvijalo se poput ranjene zmije. To se ponovito tuce Ш više puta, a kad se 
sve smirilo, cijeli je luk postao taman.« 


Fantastična priča? Iluzija? Možda od 
svega pomalo, ali astronomi sada smatraju 
da bi to mogao biti izvještaj sviedoka o 
stvaranju Mjesečevog kratera! ćodina je 
1178., a opis dolazi iz kronike Gervasea 
Canterburyskog koji je u prikazu te godi- 
ne zapisao da je događaj promatralo ne- 
koliko redovnika zakletih na istinu svojih 
kazivanja. Ukoliko nisu imali priviđenja, što 
su vidjeli? Da li je moguće da su redovnici 
doista promatrali nalet meteora na Mje- 
sec? Ne možemo biti posve sigurni, no 
neke činjenice jako podupiru taj zaklju- 
čak! 

Uzorci s »Apolla« pokazali su da je raz- 
doblje stvaranja velikih kratera na Mjese- 
cu (kao i na Zemlji) svršilo, vrlo, vrlo dav- 
no. Nije mnogo vjerojatno da je bilo koji 
znatniji Mjesečev krater stvoren u povije- 
sno doba osim mikroskopskih i onih veo- 
ma malih, koje vidimo na preciznim foto- 
grafijama. No, s druge strane, nema raz- 
loga po kojem ne bi neki metecr mogao 
pogoditi Mjesec pred 800 godina, ili reci- 
mo i večeras. 

Dr. ]. Hartung, s državnog sveučilišta 
New York iz Stony Brooka, pozabavio se 
tim pitanjima nakon što mu je pažnju pri- 
vukao spomenuti izvještaj iz stare kronike. 
Smatrajući da je riječ o srazu meteora, 
Hartung je usporedio izvještaj s fotografi- 
jama Mjeseca i odredio grube granice 
moguće lokacije udara. Najvjerojatnijom 
lokacijom pokazao se krater Giordano 
Bruno, promjera dvadesetak kilometara na 
nevidljivoj strani Mjeseca. 

Krater Впјпо je zanimljiv — vrlo oštar 
rub daje mu opći dojam svježine i neistro- 
šenosti, a posjeduje široki sistem izdana- 
ka s najdužim »zrakama« među svim kra- 
terima svoje veličine. Općenito govoreći, 
izgleda da se zrake stvaraju iz materijala 
uskovitlanog iz zone sudara i oko nje. Cim 
duže krater postoji, tim više slijedećih sra- 
zova pokriva ili razara njegove izdanke. 


Neprestana kiša mikrometeora i Sunčev 
vjetar polako nagrizaju površinu omekša- 
vajući obrise i pokrivajući detalje. S tako 
širokim i dobro ocrtanim sistemom izdana- 
ka Brunov krater mora da je doista mlad 
krater. 

Ukoliko je Brunov krater najvjerojatnija 
lokacija sudara, postavljaju se dva pitanja: 
da li bi udarna masa bila vidljiva sa Zemlje 
i da li bi ona ostavila još koji vidljiv trag 
osim svježe pojave kratera? Odgovor na 
prvo pitanje je odlučno »da«, na drugo sa- 
mo neznatno manje odlučno »da«! 

Dva stručnjaka iz francuskog Centra za 
geodinamska i astronomska istraživanja, 

0. Calame i ]. D. Mulholland analizirali su 
mogućnost odgovora na pitanje da li bi 
pretpostavljena udarna masa bila vidljiva 
sa Zemlje i postoje li neke sadašnje ne- 
pravilnosti gibanja Mjeseca koje bi mogle 
biti rezultat jednog takvog sudara. 

Krater Bruno leži na nama nev-dljivoj 
strani Mjeseca, oko 370 kilometara iza 
njegovog desnog ruba. 18. lipnja 1178. 
godine (ili 25. VI po ondašnjem gregorijan- 
skom kalendaru), Mjesec je bio oko jedan 
dan iza mlađa. Terminator (sumračnica) te 
večeri bio je oko 840 km zapadno cd kra- 
tera. Da bi udar bio viđen sa Zemlje, stup 

izbaćenog materijala trebao bi loiti visok 
otprilike kao vidljiva širina Mjesečevog sr- 
pa, oko 400 km. Štoviše, znatna količina 
izbačenog materijala trebala bi biti rasipa- 
na iznad terminatora da bi dva Mjesečeva 
roga izgledala odvojena, kako ih opisuje 
Gervase iz Centerburyja. 

Pristupajući problemu, Calame i Mulhol- 
land su morali poći od nekih premisa. Tako 
su pretpostavili da je 1°/o izbačenog ma- 
terijala potpuno nestalo, dobivši ubrzanje 
veće od prve Mjesečeve svemirske brzi- 
ne, zatim, da je većina ostatka pala na 








udaljenosti između 500 i 1200 km od mje- 
sta sraza i da je (zbog dinamičkih razloga) 
kut izbaćaja materijala iznosio između 45' 
i 85° od vertikale. Morali su odrediti granič- 
ne površinske udaljenosti jer se prema 
današnjim orbitalnim fotografijama izdanci 
kratera Bruno prostiru bar na 500 km i jer 
je sovjetska lunarna stanica »Luna 24« iz- 
gleda alunirala na jedan izdanak 1200 km 
od kratera, donijevši materijal nalik na 
onaj nađen u kraterskim zrakama. 

Nakon izvedenih proračuna učenjaci su 
bili zadovoljni. Ne samo da je izbačeni 
materijal mogao prevaliti širinu Mjeseče- 
vog srpa, već je lako mogao preletjeti 
1200 km. Događaj je bio silovit i mogao 
je izgledati dovoljno apokaliptično da bi 
zaslužio opis u kronici. Ukoliko je udarni 
objekt bio skup više tijela, mogao je stvc- 
riti nekoliko plamtećih buktinja, upravo ka- 
ko opisuje stari zapis. 

Tako je riješeno pitanje vidljivosti. Na 
drugi problem, pitanje nepravilnosti u gi- 
banju Mjeseca, manje je precizno odgo- 
voreno. 

Razni uzroci uvjetuju različite oblike 
Mjesečevog gibanja. Dedan od njih je 
sporo »njihanje« od strane na stranu, tzv. 
libracija, koja nam ponekad dozvoljava da 
zavirimo malo mimo istočnog ili zapadnog 
kraka Mjeseca. Sudari meteora s Mjese- 
com uzrokuju drugu vrstu njihanja, tzv. 
slobodnu libraciju. Kad meteor udari u 
Mjesec, ovaj reagira promjenom gibanja; 
čim jači sudar, tim jača promjena. Nakon 
izvjesnog vremena, gibanja uzrokovana 
sudarima smanjuju se i prestaju, no taj in- 
terval može biti dug u Ijudskim mjerilima. 
Ako se dovoljno jaki sudar stvarno dogo- 
dio 1178. g., njegov efekt bi mogac još 
uvijek trajati, no ne bi se mogao primijetiti 
vizuelnim putem. Brunov krater je širok sa- 
mo 20 km, pa udarni meteor nije mogao 
biti osobite veličine. Mjesečevo njihanje 
uzrokovano tim srazom bilo bi preslabo da 

bi se moglo primijetiti okom čak i netom 
nakon sudara. Potreban je znatno osjetlji- 
viji test, a on je moguć tek od 1969. go- 
dine. 

Posade »Apolla« su na mjestima iskrca- 
vanja ostavile jedan instrument, pasivni re- 
troreflektor, čija visoka polirana, blisko po- 
stavljena ogledala omogućuju laserima 
stacioniranim na Zemlji vrlo precizno od- 
ređivanje udaljenosti Zemlje i Mjeseca. 
Osjetljivost instrumenata je dovoljna za 
mjerenje bilo kakvog gibanja, preostalog 

nakon pretpostavljenog sudara. Calame i 
Mulhclland su ispitali podatke retroreflek- 
torskih pokusa nakon '974. g. da bi pro- 
našli pojavu slobodnih libracija u gibanju 
Mjeseca. 

I stvarno, analizom podataka pronašli su 
libraciono njihanje koje je kvantitativno 


Divovski oblaci plina, smrvljenih stijena i prašine izbijaju iz 
mjesta udara dok se golema energija meteora pretvara u 
toplinu. Ova slika stvaranja kratera na Mjesečevoj površini, 
možda se odigrala nedavno, pred 800 godina? 


biisko odgovaralo onom pretpostavljenom 
kod stvaranja kratera Bruno! Mjesec još 
uvijek drhti od udara objekta (ili objekata) 
koji je izdubio krater, 800 godina nakon 
tog događaja! 

Ali to još ne dokazuje da je krater Gior- 
dano Bruno nastao 18. lipnja 1178, već sa- 
mo čini to tumačenje lako mogućim. Neko- 
liko učenjaka je ukazalo na to, da je prizor 
koji su redovnici vidjeli te Ijetne večeri bio 
meteor na ulazu u Zemljinu atmosferu, 
upravo u času prelaza preko Mjesečevog 
srpa. Efekti su mogli biti slični, posebno 
zapanjenim promatračima. 


Drugi polemičari su prigovorili da udar 
meteora jednostavno ne bi mogao biti vid- 


Ijiv sa Zemlje. No, premda nitko nije vidio 
u novije vrijeme nešto slično, jasno je da 
sa mjesta eksplozije izlijeće masa plinova 
i zdrobljenih stijena; te da se sjaj ekspio- 
zije sigurno morao razlikovati od ostalog 
dijela Mjesečeve površine. Uskipio unu- 
tarnjim turbulfencijama, zamračujući sjaj 
Mjeseca, oblak krhotina je ipak mogao 
ostaviti dojam da se Mjesečev srp »lzvija 
poput zmije«. 

Da li je još netko to vidio? Nad Engle- 
skom i Evrcpom se spuštao mrak. Možda 
su i drugi opazili čudan dcgađaj, ali ako 
su ikad i napisali nekakav prikaz, mo r amo 
ga tek pronaći. 

M 

Izgled našeg neba oko 
15. travnja u 21 sat. 


Kumovska Slama (Mliječni Put) 
proteže se iz pravca sjevera do ju- 
gozapadnog obzora, nisko i gotovo 
usporedno s obzorom pa su i pozna- 
ta nam zviježđa u njenom tragu ili 
blizu njega, dosta nisko nad obzo- 
rom. Polazeći od sjevera prepoznat 
ćemo zviježđa Cefej, Kasiopeja, 
Perzej, Kočijaš, Bik, Blizanci, Mali 
Pas i Veliki Pas. 

U blizini zenita smjestio se Veliki 
Medvjed, najpoznatije zviježđe na- 
šeg neba, pomoću kojeg vrlo lako 
možemo pronaći ostalih šest cirkum- 
polarnih zviježđa: Malog Medvjeda 
sa Sjevernjačom, clugačko vijugavo 
zviježđe Zmaja, Žirafu, Risa i već 
spomenute Kasiopeju i Cefeja. 

Nad istočnim obzorom svoj uspon 
počinje mitološki junak Herkul. Uz 
njega je malo zviježđe Sjeverna 
Kruna, pa Volar s Arkturom, Lovački 
Psi, Kosa Berenikina, Djevica sa Spi- 
kom te Gavran, Vrč i Hidra nad ju- 
goistočnim obzorom. 

Dužnim nebom dominira zviježđe 
Lava sa sjajnim Regulom, smješteno 
vrlo blizu zenita a zapadnije od Lava 
nalazi se Rak s Daslicama. U Lavu bli- 
sta čuveni planet s prstenom, Saturn, 
a u Raku divovski planet našeg sun- 
čevog sustava — Jupiter. 

Za zapadni obzor zalazi najljepše 
zvijžđe zimskog neba Orion, zatim 
ovdje je i Veliki Pas s najsjajnijom 
zvijezdom cijelog neba Siriusom i Bik 
sa skupovima zvijezda Hijade i Pleja- 
de. 


Upoznajmo zviježđa 

U ovom broju nastavljamo opisom 
zviježđa na našem nebu. Za ovaj put 
izabrali smo zanimljivo zviježđe Bika 
s Hijadama i Plejadama. 


Bik (Taurus) 

Bik predstavlja vrhovnog boga sta- 
rih Grka, Zeusa. Prema mitologiji on 
se pretvorio u bika i tako uspio oteti 
feničku princezu Evropu, dok je s pri- 
jateljicama brala cvijeće i odvesti je 
preko mora na otok Kretu. 

а (alfa) Bika ili Aldebaran je sjajna 
crvena zvijezda prve prividne zvjez- 
dane veličine s modrim pratiocem 
desete veličine. Predstavlja Bikovo 
oko. Četiri zvjezdice uz Aldebaran 
tvore zajedno s njima slovo V. To je 
karakteristično za prepoznavanje po- 
znatog skupa zviježda Hijade. 


Hijade su u mitološkoj priči kćeri 
boga Atlasa i Plejone. Tako se zovu 
po svom bratu Hijadu za kojim su 
neutješno tugovale kada ga je u lovu 
razderao lav. 

Plejade (Vlašići) su čuveni skup 
zvijezda, a nalaze se u Bikovu vratu. 
Ovaj skup prema mitologiji predstav- 
Ija 7 kćeri boga Atlasa i Plejone koje 
su po majci prozvane Plejade. Šest 
od njih su Maja, Elektra, Tajgeta, Al- 
суопе, Celena i Steropa. Sedma, 
Meropa udala se za smrtnika Sizifa 
pa se od stida ne pokazuje uz svoje 
sestre. Po nekima Meropa je, ustvari, 
Alkor, zvijezda u repu Velikog Med- 
vjeda, pored Mizara koju zovu i 
»mjerilom oštrog vida«. Naš narod 
ovih sedam zvijezda naziva Vlašići- 
ma. 

U Biku je i NGC 1952 ili glasovita 
Krab maglica čiju sliku objavljujemo 
na naslov. stranici. Oblikom podsjeća 
na raka, a čuveni astronom W. Hers- 
chel smatrao ju je jednim od najljep- 
ših objekata na nebu. 


Položaji planeta 

Merkur će dana 21. travnja (aprila) 
biti u najvećem otklonu od Sunca i 
vidljiv na jutarnjem nebu prije izlaska 
Sunca, da bi se 30. svibnja (maja) na- 
lazio iza Sunca tj. u gornjoj konjunk- 
ciji. 

Venera se i dalje može vidjeti na 
jutarnjem nebu, nad istočnim obzo- 
rom prije izlaska Sunca. 

Mars se kreće u zviježđu Riba i 
prividno dosta blizu Sunca pa stoga 
još uvijek nije u povoljnom položaju 
za promatranje. 

Jupiter se nalazi u zviježđu Raka, 
još uvijek u povoljnom položaju za 
promatranje. 

Saturn se kreće u zviježđu Lava 
i lako ga nalazimo prema crtežu. 

Tatjana i Gustav Kren, 
suradnici 
Zvjezdarnice 

Izgled našeg neba oko 15. travnja u 21 sat. Ista karta može 
se koristiti i oko 1. svibnja u 20 sati. 









URAN ZBUNJUJE 
ASTRONOME 


Planet Uran, s nedavno otkrivenim 
prstenima postavio je nove probleme 
pred astronome * ]edan od problema 
odnosi se na prstene i mogućnost 
postojanja šestog satelita, dok se 
drugi problemi javljaju u vezi radio- 
skopskih promatranja ovog planeta. 

Dva radioastronoma iz ]et Propul- 
sion Laboratory NASA-e, u Pasadeni, 
otkrila su velike promjene duboko u 
atmosferi Urana. Dr M. ]. Klein iz 
odjela za istraživanje atmosfere pla- 
neta ]PL-a i Dr ]. A. Turegano, surad- 
nik ]PL-a sa sveučilišta Saragosa, 
Spanjolska, utvrdili su da su radiova- 
lovi odašiljani iz dubine atmosfere 
Urana postali 30% jači u zadnjih de- 
set godina. Klein i Turegano, koji su 
svoja opažanja stekli uz pomoć ra- 
dioantene NASA-e u Goldstoneu u 
Kaliforniji (promjera 64 m), smatraju 
da radiovalovi koji probijaju guste 
oblake Urana, potječu iz dubine nje- 
gove atmosfere, gdje su pritisci, kako 
se rnisli, deset puta veći od onih na 
površini Zemlje. Istraživači vjeruju da 
se rezultati mogu tumačiti ili zagrija- 
vanjem atmosfere Urana ili njenom 
povećanom propusnošću za radiova- 
love. Međutim, teško je vjerovati da 
bi temperatura u dubini atmosfere 
planeta mogla porasti za 30% u sa- 
mo deset godina. Slična promjena na 
Zemlji podigla bi našu prosječnu 
temperaturu zraka iznad 120°C! Pre- 
ma mišljenju stručnjaka vjerojatnije 
je da je ova promjena povezana s 
jedinstvenom orijentacijom planeta. 
Za razliku od bilo kojeg drugog pla- 
neta, Uran rotira oko osi koja lezi go- 
tovo u ravnini putanje oko Sunca. 
Svake 84. godine (dužina jedne 
Uranske godine) Sunce direktno oba- 
sjava sjeverni pol Urana, a 42 godine 
kasnije sjeverna hemisfera je u mra- 
ku, a južni pol okrenut Suncu. Sjever- 
ni pol se sada okreće Suncu nakon 
42 godine mraka dok će 1987. godi- 
ne biti okrenut direktno Zemlji i (Sun- 
ci l). 

Amonijak u atmosferi Urana vjero- 
jatno onemogućuje širenje radiovalo- 
va iz dubine njegove unutrašnjosti. 
Klein i Turegano su naveli mogućnost 
da je količina amonijaka selektivno 
manja u polarnim područjima planeta 
zbog konvekcijskih strujanja ili kemij- 


skih reakcija. U tom bi slučaju sada 
radioteleskopi mogli registrirati više 
temperature dublje u atmosferi od 
onih pred 10 godina, kad je polarna 
orijentacija planeta prema Suncu bila 
nešto drugačija. 



Astronomi sa California In- 
stitute of Technology su ne- 
davno snimili prvu direktnu 
fotografiju Uranovih prstena. 
Povijesna slika je snimljena 
s teleskopom Mt. Palomara 
od 200 incha i pokazuje jedi- 
no prstenove, ne sam pla- 
net. Uran je promatran na 
dvije valne infracrvene duži- 
ne: jednoj, na kojoj je planet 
izgledao svjetliji od prsteno- 
va i drugoj na kojoj se činio 
tamnijim od njih. Subtrakci- 
jom slika postignuto je 
efektno »nestajanje« plane- 
ta, iza kojeg je ostao prikaz 
prstenova. Ova slika potvr- 
duje da su prsteni u stvari 
puni obruči materijala i da 
postoji »pretjecanje« jednog 
od prstena oko planeta na- 
lik na kretanje »hula-hupa«. 
Također je utvrđćno da pr- 
steni Urana, za razliku od 
Saturnovih, nisu od leda već 
od kamena. 


Proučavanja temperature Urana 
značajna su za razumijevanje porije- 

kla Sunčevog sistema. Najnoviji po- 
daci ukazuju da su na Uranu, za raz- 

liku od ]upitra i Saturna, elementi teži 
od heliia, više zastupljeni no što se 
očekivalo. To sugerira, da se u vanj- 
skom dijelu Sunčevog sistema javila 
kemijska nestabilnost, kad se ovaj 
stvarao, pred više milijardi godina. 

Novootkriveni Uranovi prsteni do- 
veli su do pretpostavke o postojanju 
šestog, još neotkrivenog satelita, koji 
možda uvjetuje položaj prstena oko 
planeta. Astronomi su prihvatili tezu 
da se čestice od kojih se sastoje tan- 
ki prsteni, održavaju u položaju gra- 
vitacijske interakcije (tzv. rezonance) 
sa pet poznatih satelita Urana. No, 
točan mehanizam tih pojava još nije 
ispitan. 

Astronom G. A. Steigman sa sve- 
učilišta Hull u Engleskoj, pokazao je 
da se postojanje tri (od pet) prstena 
može objasniti kombiniranim djelova- 
njem satelita Mirande i Ariela. No, 
postojanje preostalih dvaju, po teoriji 
rezonance zahtijeva prisustvo još 
jednog, neotkrivenog Uranovog sate- 
lita. 

Šesti satelit je prema proračunima 
najbliži Uranu. Oblijeće ga na udalje- 
nosti od 105.200 km, u toku od 24 
sata i 35 minuta. Pošto je do sada 
izmakao otkrivanju, mora da je sla- 
bog sjaja što uz (pretpostavljeni) al- 
bedo sličan Mirandinom, implicira 
promjer od oko 100 km (albedo je 
sposobnost reflektiranja Sunčevog 
svjetla). 

Steigman je izračunao da rezo- 
nance koje uključuju šesti satelit Ura- 
na, uz pet poznatih, zadovoljavaju 
teorijske uvjete za objašnjenje po- 
stojanja svih prstenova uključivo i tri 
ili četiri nova prstena otkrivena za 
jedne okultacije 10. travnja 1978. 
Sam satelit mogao je nastati i skrući- 
vanjem iz ranijeg prstena. 

NAGRADNI 

NATJEĆAJ 



Sada se misli da su Uranovi prsteni 
stjenovitog sastava, ali prema analizi 
gibanja i rezonanci tri poznata unu- 
tarnja satelita, Mirande, Ariela i Um- 

briela, mogli bi biti i ledeni. Dr R. 
Greenberg iz Planetarnog Instituta, 
Arizona, utvrdio je, da bi primijećene 
rezonance u orbitama unutarnjih sa- 
telita morale pojačati njihove uzajam- 

ne gravitacijske efekte, uz vidljive, 
mjerljive nepravilnosti u gibanju jed- 
nog ili drugog. Takve nepravilnosti ni- 
su primijećene i zato sateliti mora da 
imaju male mase. Oni su sjajni, te nji- 
hova albeda mora da su visoka, a gu- 
stoće niske. Prema Greenbergu, ma- 
terijal tih osobina u tom dijelu svemi- 
ra može biti samo led. Unutarnji sa- 
teliti bi tako bili posve različiti od pr- 
stenova koji su vrlo tamni, kao i od 
tamnog, gustog satelita Oberona. 

Proučavanje planeta Urana ne- 
sumnjivo je tek počelo i pitanja se 
množe. Astronomi se sve više nadaju 
da će letjelica Voyager, koja je upra- 
vo sada prošla pored Dupitra, da bi 
kasnije letjela prema Saturnu, istražiti 

i prikupiti podatke i o Uranu, da bi ih, 
s ostalima vratila na Zemlju 1986. go- 
dine. 


Priredio: M. D. 


* Detaljnije o samom otkriću Uranovih pr- 
stena pisano je u br. 1,1977/78. našeg časopi- 

sa (Red.). 



Odgovori na pitanja iz 
proslog broja (br. 4,78/79.). 

Pitanje: U kojem poznatom zimskom 
zviježđu se nalaze tri karakteristične zvi- 
jezde - nazvane »Koscima«? 

Odgovor: U Orionu. 

Pitanje: Navedite kada se ove godine 
Zemlja nalazi najbliže Suncu (dan i mje- 
sec)! 

Odgovor: 4. siječnja (januara) 1979. 

Pitanje: Koji je planet sada (početkom 
ožujka) vidljiv tokom cijele noći, a nalazi 
se u zviježđu Lava? 

Odgovor: Planet Saturn. 

Pitanje: Između koja dva planeta se 
proteže pojas asteroida (planetoida)? 

Odgovor: Između Marsa i 3upitra. 

Pitanje: Kako se zvao naš poznati ast- 
ronom, između ostalog poznat i kao ute- 
meljitelj zagrebačke fvjezdarnice? 

Odgovor: Oton Kučera. 

Novi nagradni 
natječaj 

1 . Kako se stručno naziva pojava polar- 
nog svjetla na - južnoj hemisferi? 

2. Kako se zovu dvije najnovije svemir- 
ske letjelice, upućene na istraživanje vanj- 
skih planeta Sunčevog sistema? 

3. Navedite naziv poznatog zvjezdanog 
skupa u zviježđu Bika (sedam kćeri boga 
Atlasa i Plejone...). 


4 . Krab maglica u Biku, poznati je osta- 
tak eksplozije jedne zvijezde. Koje godi- 
ne su Ijudi promatrali ovu svemirsku kata- 
strofu? 

o. Koliko približno iznosi temperatura 
»zraka« na površini Venere? 

* ★ * 

I nagrada: knjiga »Astronomija« 

II nagrada: knjiga »Zvijezde, pulsari, ko- 
lapsari« 

III nagrada: godišnja pretplata na časo- 
pis »Vasionu« 

IV nagrada: knjiga »Drama u svemiru«- 

V i VI nagrada: godišnja pretplata na ča- 
sopis »Čovjek i svemir« 

VII i VIII nagrada: karta zvjezdanog ne- 
ba. 

Rješenja za natječaj šalju se na adresu: 
Zvjezdarnica, 41001 Zagreb, Opatička 22, 
pp 943. Rok natječaja do 15 travnja (aprila) 
1979. (Odgovore molimo poslati na poštan- 
skoj dopisnici). 

Rezultati nagradnog 
natječaja iz broja 3,1978/79. 

I nagrada: Goran Rendić, Karlovac, II 
nagrada: Robert Bašić, Subotica, III na- 
grada: Milan Čorić, Banja Luka, IV nagra- 
da: Marija Prašnički, Ivanec, V nagrada: 
Darko Kovačić, Slav. Brod, VI nagrada: 
Ljubiša Ćeperković, Vrnjci, VII nagrada: 
Lucija Šapina, Stžara Bila, VIII nagrada: Na- 
đa Zupan, Kropa. 


OBAVDEST REDAKCDE: U pretproelom broju ĆIS -е, povodom planlrane ekskurzije 
u Poljsku, objavili smo da se zainteresirani jave dopisnicom do 15. H 1979. Posto se 
do sada nije javio dovoljan broj interesenata, prije svega povjeremka i citatelja naseg 
lista, nismo na žalost u mogućnosti organizirati ekskurziju za manji broj sudiomka, zbog 
cijene koja bi na taj način bila previeoka. 

Slijedeca planirana akcija naše Zvjezdarnice je - astronomska ekspedicija na to- 
tainu pomrćinu Sunca u Keniju, u veljači slijedeće godine. Osim astronoma-amaterasa 
zagrebaćke Zvjezdamice, u ekspediciji će moći sudjelovati i prijatelji Zvjezdamice, odn. 
čitatelji naseg lista i drugi građani, kao što je to bio običaj i u dosadašnjim ekspedi- 
cijama. 

Dupitrov satelit lo, snimljen s udaljenosti od 
svega 123.000 kilometara (dakle, s u pola manje 
udaljenosti nego Zemlja — Mjesec!). Na gornjem 
dijelu slike ističe se — vrlo vjerojatno — aktivni 
vuklan, s rijekama lave, koje se jasno ocrtavaju, 
na, kako nam se čini, zaleđenoj površini satelita. 
Vulkanski krater promjera je oko 45 kilometara. 
Prema svemu sudeći, lo-va utroba je vruća i 
vrlo aktivna — poput Zemljine! 

Inače, lo je najbliži Jupitru (od većih satelita) 
i treći po veličini (iza Ganimeda i Kalista) — pro- 
mjera 3550 kilometara. 


Ovaj umjetnički prikaz prizora ^ у 
unutar jednog Uranovog prstena po- 
kazao se točnim, posebno u svjetlu 
najnovijih spoznaja do kojih su došli 
astronomi u posljednje vrijeme. Prste- 
ni se, izgleda, sastoje od vrlo tamnog, 
stjenovitog materijala kao što je pri- 
kazano na slici; bez blistavog leda 
koji obilježava (i znatno posvjetljuje) 
sličan, ali veći prstenski sistem Satur- 
na. 

